tripathysagar/odia_wiki huggingface dataset:
କୁମ୍ଭ ମେଳା, ହିନ୍ଦୁ ଧର୍ମର ପରମ୍ପରା ଓ ସଂସ୍କୃତିରେ ଏକ ମହାମେଳା ବା ମହାପର୍ବ । ଏହା ଭାରତ ଉପଖଣ୍ଡର ତ୍ରିବେଣୀ ସଙ୍ଗମଠାରେ ଆୟୋଜିତ ହୁଏ । ୧୨ ବର୍ଷରେ ଥରେ ହୁଏ କୁମ୍ଭ ମେଳା ଓ ପ୍ରତିତିନି ବର୍ଷରେ ଅଲଗା ଅଲଗା ସ୍ଥାନ ହରିଦ୍ୱାର, ପ୍ରୟାଗ, ଉଜ୍ଜୟିନୀ ଓ ନାଶିକରେ ଅନୁଷ୍ଠିତ ହୁଏ । ଗଙ୍ଗା-ଯମୁନା-ସରସ୍ୱତୀର ସଙ୍ଗମସ୍ଥଳରେ ମହାକୁମ୍ଭମେଳା ସମୟରେ ଲକ୍ଷ ଲକ୍ଷ ସାଧୁସନ୍ଥ ତଥା ହିନ୍ଦୁ ଶ୍ରଦ୍ଧାଳୁ ସ୍ନାନ କରି ପୂଣ୍ୟ ଅର୍ଜନ କରନ୍ତି । ହିନ୍ଦୁମତେ ପବିତ୍ର ଗଙ୍ଗା, ଯମୁନା ଓ ପୌରାଣିକ ସରସ୍ୱତୀ ନଦୀର ସଙ୍ଗମ ସ୍ଥଳରେ ରାଜକୀୟ ସ୍ନାନ ଓ ଦର୍ଶନ ନିମନ୍ତେ ଦେଶର ବିଭିନ୍ନ ପ୍ରାନ୍ତରୁ ଲକ୍ଷ ଲକ୍ଷ ସାଧୁ, ସନ୍ଥ, ବାବାଜୀ, ମହନ୍ତ, ଧର୍ମଗୁରୁ ଓ ଉଲଗ୍ନ ନାଗା ସାଧୁଗଣଙ୍କ ସମେତ ପ୍ରାୟ ୧୦କୋଟି ଶ୍ରଦ୍ଧାଳୁ ଏକତ୍ର ହୋଇଥାନ୍ତି । ସମୟ କିମ୍ବଦନ୍ତୀ ପୌରାଣିକ ମତେ ଅମୃତ ଭାଣ୍ଡ ପାଇଁ ଦେବାସୁରଙ୍କ ମଧ୍ୟରେ ସଂଘର୍ଷ ଚାଲିଥିବା ବେଳେ ଉକ୍ତ ଭାଣ୍ଡରୁ ଚାରିଟୋପା ଅମୃତ ଚାରୋଟି ସ୍ଥାନ ପ୍ରୟାଗରାଜ, ହରିଦ୍ୱାର, ଉଜ୍ଜୈନ ଓ ନାଶିକରେ ପଡ଼ିଯାଇଥିଲା । ଏବେ ସେହି ଚାରୋଟି ସ୍ଥାନରେ କୁମ୍ଭମେଳା ଅନୁଷ୍ଠିତ ହେଉଛି । ଆଧ୍ୟାତ୍ମିକ ତାତ୍ପର୍ଯ୍ୟ ହିନ୍ଦୁ ଧର୍ମ ବିଶ୍ୱାସ ଅନୁସାରେ ମହାକୁମ୍ଭ ସ୍ନାନଦ୍ୱାରା ପାପ କ୍ଷୟ ହୁଏ, ଏହା ମୋକ୍ଷ ପ୍ରାପ୍ତିର ମାର୍ଗ । ଜ୍ୟୋତିଷ ଶାସ୍ତ୍ରମତରେ ମଧ୍ୟ ମକର ସଂକ୍ରାନ୍ତିଠାରୁ ମହା ଶିବରାତ୍ରି ପର୍ଯ୍ୟନ୍ତ ମହାକୁମ୍ଭ ସ୍ନାନ ଆଧ୍ୟାତ୍ମିକ, ଶାରୀରିକ ଓ ମାନସିକ ଶକ୍ତିରେ ବିକାଶ ଘଟାଏ । କାରଣ ଏହି ସମୟରେ ବୃହସ୍ପତି ବୃଷ ରାଶିରେ ଅବସ୍ଥାନ କରନ୍ତି ଏବଂ ମକର ରାଶିରେ ରହିଥାନ୍ତି ରବି ଓ ଚନ୍ଦ୍ର । ଫଳରେ ପ୍ରୟାଗର ବାୟୁମଣ୍ଡଳ ପରିପୂର୍ଣ୍ଣ ହୋଇଥାଏ ଆଧ୍ୟାତ୍ମିକ ଶକ୍ତିଦ୍ୱାରା । ଭକ୍ତ ଓ ଶ୍ରଦ୍ଧାଳୁମାନେ ଗଙ୍ଗାର ଜଳ, ବାୟୁମଣ୍ଡଳ ତଥା ସମଗ୍ର ଅଞ୍ଚଳରେ ଆଧ୍ୟାତ୍ମିକ ଶକ୍ତିର ସତ୍ତା ଅନୁଭବ କରନ୍ତି । ତେଣୁ କୁମ୍ଭ ମେଳାରେ ଯୋଗ ଦେଲେ ସ୍ୱତଃ ମାନସିକ, ଶାରୀରିକ ଓ ବୌଦ୍ଧିକ ଅଭିବୃଦ୍ଧି ହୋଇଥାଏ । ଏହା ହିଁ ମୋକ୍ଷର ମାର୍ଗ । କୁମ୍ଭ ସ୍ନାନର ଶ୍ରେଷ୍ଠ ଦିବସ ହେଉଛି ମୌନୀ ଅମାବାସ୍ୟା । ଏହି ଦିନ ସୃଷ୍ଟି ସର୍ଜନା କରିଥିଲେ ବ୍ରହ୍ମା । ତେଣୁ ମୌନୀ ଅମାବାସ୍ୟାର ସ୍ନାନରେ ମିଳେ ଅମାପ ଆଧ୍ୟାତ୍ମିକ ଶକ୍ତି । ମହାକୁମ୍ଭ ସମୟରେ ପ୍ରୟାଗଠାରେ ବ୍ରହ୍ମା-ବିଷ୍ଣୁ-ମହେଶ୍ୱର ଓ ସକଳ ଦେବ, ସମସ୍ତ ବେଦର ମିଳନ ଘଟିଥାଏ । ଗଙ୍ଗାର ପବିତ୍ର ଜଳ ମଧ୍ୟ ମକର ସଂକ୍ରାନ୍ତି ସମୟରେ ଆଧ୍ୟତ୍ମିକ ଶକ୍ତିଦ୍ୱାରା ଶକ୍ତିଶାଳୀ ମନେ ହୁଏ । ତେଣୁ ଗଙ୍ଗା ବୁଡ଼ ଫଳରେ ଅମୃତର ସ୍ୱାଦ ଅର୍ଥାତ ଐଶ୍ୱରିକ ସତ୍ତାର ଉପଲବ୍ଧି ମିଳେ ବୋଲି ବିଶ୍ୱାସ ରହିଛି । ପୌରାଣିକ ମତେ ଧର୍ମ, ଅର୍ଥ, କାମ ଓ ମୋକ୍ଷ ପୁରୁଷାର୍ଥ ଅଟେ। ଏଥିମଧ୍ୟରୁ ଅର୍ଥ ଓ କାମ ଲୌକିକ ଏବଂ ଧର୍ମ ଓ ମୋକ୍ଷ ପାରଲୌକିକ ଶ୍ରେଷ୍ଠତା ପାଇଁ ଉଦ୍ଦିଷ୍ଠ । କୁମ୍ଭସ୍ନାନ ଏହି ଚତୁର୍ବର୍ଗ ଫଳ ପ୍ରଦାନ କରିଥାଏ । କୁମ୍ଭପର୍ବରେ ବିଧିବିଧାନ ପୂର୍ବକ ସ୍ନାନ ଓ ଦାନ ଆଦି କଲେ ଶତ ଅଶ୍ୱମେଧ ଯଜ୍ଞର ଫଳପ୍ରାପ୍ତି ତଥା ପରଲୋକ ମୁକ୍ତି ଅମୃତତ୍ତ୍ୱ ପ୍ରାପ୍ତି ହୁଏ ।
ଅଶ୍ୱିନ ବାବୁ  (ଜନ୍ମ: ୧ ଅଗଷ୍ଟ ୧୯୮୫) ଜଣେ ଭାରତୀୟ ଅଭିନେତା ଯିଏ ମୁଖ୍ୟତ ତେଲୁଗୁ କଥାଚିତ୍ର ଜଗତରେ କାମ କରନ୍ତି  । ୨୦୧୨ ମସିହାରେ ସେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଜିନିଅସ୍ । ପେଷା ୨୦୧୨ ମସିହାରେ ସେ ତାଙ୍କ ଭାଇ ଓମକାରଙ୍କ ନିର୍ଦ୍ଦେଶିତ ତେଲୁଗୁ କଥାଚିତ୍ର ଜିନିଅସ୍‌ରେ ଅଭିନୟ କରିଥିଲେ । ପରେ ୨୦୧୫ ମସିହାରେ ସେ ଯଥା କଲିସରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ରାଜୁ ଗରି ଗାଡ଼ିରେ ଏକ ଉଲ୍ଲେଖନୀୟ ଭୂମିକାରେ ଅଭିନୟ କରିଥିଲେ । ୨୦୧୭ ମସିହାରେ ସେ ରାଜୁ ଗରି ଗାଡ଼ି ୨ ଏବଂ ପରବର୍ତ୍ତୀ ସମୟରେ ରାଜୁ ଗରି ଗାଡ଼ି ୩ରେ ଅଭିନୟ କରିଥିଲେ ।
ହାତୁ ଶ୍ରୁଙ୍ଗ ଭାରତୀୟ ରାଜ୍ୟ ହିମାଚଳ ପ୍ରଦେଶର ସିମଳା / ନରକନ୍ଦା ଅଞ୍ଚଳରେ ଏହା ସର୍ବୋଛ ଶ୍ରୁଙ୍ଗ । ଏହା ସମୁଦ୍ରପତ୍ତାନଠାରୁ 12,000 ଫୁଟ ଉପରେ ଅବସ୍ଥିତ । ଏହି ଶ୍ରୁଙ୍ଗର ଚତୁର୍ଦିଗରେ ଏଫଆଇଆର , ସ୍ପୃସେ ଆଦି ବୃକ୍ଷ୍ୟର ଘଞ୍ଚ ଅରଣ୍ୟ ରହିଛି । ଅବସ୍ଥିତି ଏହା ସିମଳାଠାରୁ 71 କିଲୋମିଟର ଦୁରବର୍ତୀ ଓ ସିମଳା - ରାମପୁର ରାଜପଥ ଦେଇ ଏଠାରେ ପହଞ୍ଚି ହୁଏ । ଏହି ସଡକ ଶୃଙ୍ଗଠାରୁ 5 କିଲୋମିଟର ଯାଏ ଉତ୍ତମ ଥିବା ବେଳେ ଶେଷ 5 କିଲୋମିଟର କଙ୍କରିତ ହେଇଥାଏ । ତେବେ ବାଇକ ବା କାରରେ ସେଠାକୁ ଯାଇ ହୁଏ । ଆକର୍ଷଣ ହାତୁ ମନ୍ଦିର ଶୃଙ୍ଗ ଉପରେ ଏକ କ୍ଷୁଦ୍ର କାଷ୍ଠା ନିର୍ମିତ ମନ୍ଦିର ଅବସ୍ଥିତ । ଏହାକୁ  " ହାତୁ "  ମନ୍ଦିର କୁହା ଯାଏ । ସ୍ଥାନୀୟ ନିବାସୀଙ୍କ ବିଶ୍ୱାସ ଅନୁସାରେ ଏହା ପୁରାଣ ବରଣିତ ରାବଣଙ୍କ ପତ୍ନୀ ମନ୍ଦୋଦରୀଙ୍କ ମନ୍ଦିର । ଜେଷ୍ଠ ମାସର ପ୍ରଥମ ରବିବାରରେ ଏଠାକୁ ବହୁ ସଂଖ୍ୟାରେ ଭକ୍ତମାନେ ଆସିଥାନ୍ତି । ଏଠାରେ ଏବେ ମଧ୍ୟ ଛାଗଳ ବଳି ପକେଇବାର ପରମ୍ପରା ରହିଆସିଛି । ଏହି ମନ୍ଦିର ନିକଟରେ ପ୍ରସ୍ତରରେ ଏକ କ୍ଷୋଦିତ ଗର୍ତ ରହିଛି । ସ୍ଥାନୀୟ ଆବାସୀ ତାକୁ ପାଣ୍ଡବମାନଙ୍କ ରୋଷେଇ ପାଇଁ କରିଥିବା ଗର୍ତ ବୋଲି ବିଶ୍ୱାସ କରନ୍ତି । ଟୁରିଷ୍ଟ ଭବନ ଏଠାରେ ଏକ କ୍ଷୁଦ୍ର ଟୁରିଷ୍ଟ ଭାବନା ରହିଛି । ତାହା କ୍ୱଚିତ ବ୍ୟବହାର ହେଇଥାଏ । ଯାତାୟତ ଏଠାକୁ ନରକନ୍ଦାଠାରୁ ବସ ବା ଘରେଇ କାରଦ୍ୱାରା ଯାଇ ହୁଏ । ଉପଲବ୍ଧ ସୁବିଧା ହାତୁ ଶୃଙ୍ଗ ଅଞ୍ଚଳ ଦୁର୍ଗମ ହେଇଥିବାରୁ ଏଠାରେ ପର୍ଯ୍ୟାପ୍ତ ସୁବିଧା ମିଳେ ନାହିଁ । ଟୁରିଷ୍ଟ ମାନଙ୍କ ପାଇଁ 1 କିଲୋମିଟର ତଳେ ଲଜ ରହିଛି ।
ସେଫାଡ୍ରକ୍ସିଲ, ଏକ ବେପାର ନାମ ଡୁରିସେଫ, ହେଉଛି ଏକ ଆଣ୍ଟିବାୟୋଟିକ୍ ଯାହା ସାଧାରଣତଃ ଚର୍ମ ଓ କୋମଳ ତନ୍ତୁ ଏବଂ ମୂତ୍ରନଳୀରେ ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଉଭୟ ଗ୍ରାମ୍ ପଜିଟିଭ୍ ଏବଂ ଗ୍ରାମ-ନେଗେଟିଭ ସଂକ୍ରମଣ ପାଇଁ ବ୍ୟବହୃତ ହୋଇପାରେ । ଏହାକୁ କ୍ୟାପସୁଲ ଭାବରେ ପାଟିରେ ଦିଆଯାଏ । ବୃକ୍‌କ ସମସ୍ୟା ଥିଲେ ଏହାର ମାତ୍ରା ସଜାଡିବା ଆବଶ୍ୟକ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବଦ‌ହଜମୀ ଏବଂ ଜିଭ ଘାଆ ହୋଇପାରେ । କବକ ସଂକ୍ରମଣର ସମ୍ଭାବନା କମ୍ ଥାଏ ଏବଂ କ୍ୱଚିତ୍ ଗଣ୍ଠି ଯନ୍ତ୍ରଣା, ଥକାପଣ, ଯକୃତ ସମସ୍ୟା, ଶୋଇବାରେ ଅସୁବିଧା ଓ ଚିନ୍ତାର କାରଣ ହୋଇପାରେ । ଗର୍ଭଧାରଣ ସମୟରେ କିମ୍ବା ସ୍ତନ୍ୟପାନ କରାଇବାଦ୍ୱାରା ଶିଶୁର କ୍ଷତି ହୁଏ ନାହିଁ । ଏହା ପ୍ରଥମ ପିଢୀର ଏକ ସେଫାଲୋସ୍ପୋରିନ୍ । ଏହା ଜୀବାଣୁ କୋଷ ପ୍ରାଚୀର ଗଠନର ଶେଷ ପର୍ଯ୍ୟାୟକୁ ପ୍ରତିରୋଧ କରିଥାଏ । ୧୯୬୭ ମସିହାରେ ସେଫାଡ୍ରକ୍ସିଲ୍ ପେଟେଣ୍ଟ୍ ହୋଇଥିଲା ଏବଂ ୧୯୭୮ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ, ୨୦୨୧ ସୁଦ୍ଧା ଏହାର ଏକ କୋର୍ଷର ଖର୍ଚ୍ଚ ପାଖାପାଖି ୨୦ ପାଉଣ୍ଡ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ ୧୦ ଡଲାର ଅଟେ।
ରାୟଚୂର ତାପଜ ବିଦ୍ୟୁତ କେନ୍ଦ୍ର   ଏକ କୋଇଲା ଭିତ୍ତିକ ତାପଜ ବିଦ୍ୟୁତ କେନ୍ଦ୍ର । ଏହା ଭାରତୀୟ ରାଜ୍ୟ କର୍ଣାଟକର ରାୟଚୂର ଜିଲ୍ଲାରେ ଅବସ୍ଥିତ । ଏହା କର୍ଣାଟକ ସରକାରଙ୍କ ଶକ୍ତି ବିଭାଗ ତରଫରୁ ପରିଚାଳିତ ହେଇଥାଏ । ଏହା କର୍ଣାଟକର ପ୍ରଥମ ତାପଜ ବିଦ୍ୟୁତ କେନ୍ଦ୍ର । ଏହା 1985 ମସିହାରେ ସ୍ଥାପିତ ହେଇ କର୍ଣାଟକର ପ୍ରାୟ 40% ଉତ୍ପାଦିତ ଶକ୍ତି ଦେଇଥାଏ । . କୋଇଲାକୁ ଜଳି ଜଳରୁ ବସ୍ଫ ନିର୍ଗତଦ୍ୱାରା ବିଦ୍ୟୁତ ଉତ୍ପାଦିତ ହେଇଥାଏ । ଏହି ପ୍ରକଳ୍ପରେ ଦୈନିକ 35 ମେଗାୱାତ୍ତ ଶକ୍ତି ଉପପନ୍ନ ହେଇଥାଏ ।
ସୁନା ଚଢ଼େଇ ମୋ ରୂପା ଚଢ଼େଇ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସୋମ୍ୟରଞ୍ଜନ ପଟ୍ଟନାୟକ ଏବଂ ଅଜିତ ମିଶ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ । ହିମାଂଶୁ ପରିଜା, ପ୍ରଶାନ୍ତ ଜେନା ଏବଂ ସୋମ୍ୟରଞ୍ଜନ ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ବର୍ଷା ପ୍ରିୟଦର୍ଶିନୀ । ସିଦ୍ଧାନ୍ତ ମହାପାତ୍ର, ସୋଫିଆ ଆଲମ୍, ବିଜୟ ମହାନ୍ତି, ମିହିର ଦାସ, ସ୍ନିଗ୍ଧା ମହାନ୍ତି, ହରିହର ମହାପାତ୍ର, ସରୋଜ ଦାସ, ମଧୁ, ପ୍ରିୟଙ୍କା ମହାପାତ୍ର, ଅଜିତ ମିଶ୍ର, ଲୋରେନ୍ସ, ଶଙ୍କର ମିଶ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ସିଦ୍ଧାନ୍ତ ମହାପାତ୍ର ସୋଫିଆ ଆଲମ୍ ବିଜୟ ମହାନ୍ତି ମିହିର ଦାସ ସ୍ନିଗ୍ଧା ମହାନ୍ତି ହରିହର ମାହାପାତ୍ର ସରୋଜ ଦାସ ମଧୁସ୍ମିତା ପ୍ରଧାନ ପ୍ରିୟଙ୍କା ମହାପାତ୍ର ଅଜିତ ମିଶ୍ର ଲୋରେନ୍ସ ବେହେରା - ବିକ୍ରମ ଶଙ୍କର ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ନିର୍ମଳ ନାୟକ, ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହ‌ମଦ ଅଜିଜ୍, ଶ୍ରୀଚରଣ, ଇରା ମହାନ୍ତି, ଉଦିତ ନାରାୟାଣ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଓମେନ ଇନ ବ୍ଲାକ  (ହିବୃ, ନାଶିମ ବେଶାହୋର) ଏକ ମହିଳା-ଯୁଦ୍ଧ-ବିରୋଧୀ ଆନ୍ଦୋଳନ ଅଟେ, ଯେଉଁଥିରେ ସମଗ୍ର ଦୁନିଆର ଅନୁମାନିତ ୧୦,୦୦୦ ଜଣ କାର୍ଯ୍ୟକର୍ତ୍ତା ରହିଛନ୍ତି  । ପ୍ରଥମ ସମୂହ ୧୯୮୮ ମସିହାରେ ଜେରୁସେଲମରେ ଇସ୍ରାଏଲି ମହିଳାମାନଙ୍କଦ୍ୱାରା ତିଆରି ହୋଇଥିଲା ଯାହା ପ୍ରଥମ ଇଣ୍ଟିଫାଦା  ର ପ୍ରକୋପପରେ ହୋଇଥିଲା । ଇତିହାସ ଇସ୍ରାଏଲ ଅଧିକୃତ କ୍ଷେତ୍ରରେ ଇସ୍ରାଏଲର ସୈନିକମାନଙ୍କଦ୍ୱାରା ମାନବ ଅଧିକାରର ଗମ୍ଭୀର ଉଲଘଂନରେ ପ୍ରତିକ୍ରିୟା ବ୍ୟକ୍ତ କରିବାକୁ ଯାଇ, ମହିଳାମାନେ ସମସ୍ତ ପୀଡିତାମାନଙ୍କ ପାଇଁ ଶୋକରେ  "କଳା କପଡ଼ା"  ପିନ୍ଧି ମଧ୍ୟ-ଜେରୁସେଲମରେ ପ୍ରତ୍ୟେକ ଶୁକ୍ରବାର ଦିନ ଏକ ବୈଠକ ଆୟୋଜିତ କରନ୍ତି । ସଂଘର୍ଷର ପ୍ରାରମ୍ଭରେ ଏହି ସମୂହର କୌଣସି ନାମ ନଥିଲା କିନ୍ତୁ ଏହା ଯଥାଶୀଘ୍ର  "କଳା କପଡ଼ା"  ସହିତ ଚିହ୍ନଟ କରାଗଲା । ଇଣ୍ଟିଫଦା  ର ଚରମରେ ସମଗ୍ର ଦେଶରେ ଅଲଗା ଅଲଗା ସ୍ଥାନରେ ତିରିଶ ଶାନ୍ତି ଯାତ୍ରାକାରୀ   ଥିଲେ । ୧୯୯୩ ମସିହାରେ ଓସ୍ଲୋ ସହମତିରେ କିଛି ସମାଚାର ଆସିଥିଲା କି, ପାଲେଷ୍ଟାଇନମାନଙ୍କ ସହିତ ଶାନ୍ତି ସ୍ଥାପନର ଆଶା ରହିଛି , ସେତେବେଳେ ଏହି ସଂଖ୍ୟାରେ ତୀବ୍ର ଭାବେ ହ୍ରାସ ଆସିଥିଲା । ମାତ୍ର ହିଂସକ ଘଟଣାଗୁଡିକ ପ୍ରମାଣ କରିଦେଲେ ଯେ ଏହିସବୁ ଆଶା ଅପରିପକ୍ୱତାର ନିଦର୍ଶନ ଥିଲା ଏବଂ ଏହି ସଂଖ୍ୟା ପୁଣି ବୃଦ୍ଧି ଘଟିଥିଲା । ଏହି ସୂତ୍ରପାତ ଯଥାଶୀଘ୍ର ଇସ୍ରାଏଲର ବିଭିନ୍ନ ସ୍ଥାନରେ ବ୍ୟାପି ଯାଇଥିଲା, ଯେଉଁଠାରେ ମହିଳାମାନେ ସହରର ମୁଖ୍ୟ ବର୍ଗରେ ସାପ୍ତାହିକ ରୂପେ ଠିଆ ହୋଇଥାନ୍ତି । ଭାରତରେ ଓମେନ ଇନ ବ୍ଲାକ   ହିନ୍ଦୁ ମୂଳତତ୍ତ୍ୱବାଦ ଓ ମହିଳାମାନଙ୍କ ଉପରେ ହେଉଥିବା ହିଂସା ବିରୁଦ୍ଧରେ ଠିଆ ହୁଅନ୍ତି । ଇଟାଲୀର ଓମେନ ଇନ ବ୍ଲାକମାନେ ଯୁଦ୍ଧ ଓ ସଂଗଠିତ ଅପରାଧର ବିରୋଧ କରିଥିଲେ । ଅଷ୍ଟ୍ରେଲିଆରେ ଏମାନେ ଘରୋଇ ହିଂସା ବିରୁଦ୍ଧରେ ରହିଛନ୍ତି । ୨୦୧୫ ର ସଭା ଭାରତର, ବାଙ୍ଗାଲୋରରେ ବହୁ ନାରୀବାଦୀ ସଂଗଠନର ଭାଗିଦାରିତାର ସହିତ ହୋଇଥିଲା । ବିବାଦ ଏକ ଉଦାହରଣରେ, ମହିଳାମାନଙ୍କ ଉପରେ କଳା-ରଙ୍ଗରେ ସଂଯୁକ୍ତ ରାଜ୍ୟ ଆମେରିକାର ସମୂହ ଆମେରିକା ସୈନିକମାନଙ୍କ ଅପମାନ କରିବା ଏବଂ ସେମାନଙ୍କ ଅପମାନ କରିବାର ଦୋଷ ଲଗେଇଥିଲା । ଏଥେନ୍ସ, ଜର୍ଜିଆ ଅଧ୍ୟାୟ ଅକ୍ଟୋବର ୨୦୦୭ ମସିହାରେ ଏଥେନ୍ସ  "ବ୍ୟାନର ହେରାଲ୍ଡ"  ପାଇଁ ଏକ ପତ୍ରର ବିଷୟ ଥିଲା, ଯାହାର ବିରୋଧରେ ଜଣେ ଅଜ୍ଞାତ ବ୍ୟକ୍ତି କହିଥିଲେ କି, ସେନାର ସଦସ୍ୟ ନହେବା, କଥିତ ରୂପେ କପଡ଼ା ପିନ୍ଧିଥିବା ଆମେରିକା ସେନାମାନଙ୍କ ପୋଷାକରେ ଶାନ୍ତିବାଦୀ ରାଜନୈତିକ ବଟନ ଲଗେଇବା ଏବଂ ମହିଳାମାନଙ୍କ ସହିତ କଳା ରଙ୍ଗରେ ଶାନ୍ତିର ସଙ୍କେତ ରଖିବା । ଅଷ୍ଟିନ, ଟେକ୍ସାସରେ ଓମେନ ଇନ ବ୍ଲାକମାନଙ୍କୁ, ୧୧ ସେପ୍ଟେମ୍ବର ଆକ୍ରମଣପରେ ଆଫଗାନିସ୍ତାନର ଆମେରିକା ବମ-ବର୍ଷା ବିରୁଦ୍ଧରେ ସାପ୍ତାହିକ ଶାନ୍ତି ଯାତ୍ରା ରଖିବା ପାଇଁ କୁହାଯାଇଥିଲା । ସମ୍ମାନ ୨୦୦୧ ମସିହାରେ ଏହି ଆନ୍ଦୋଳନକୁ ସଂଯୁକ୍ତ ରାଷ୍ଟ୍ର ବିକାଶ ନିଧି ମହିଳା ମାନଙ୍କ ପାଇଁ , ମହିଳାମାନଙ୍କଦ୍ୱାରା ମିଲେନିୟମ ଶାନ୍ତି ପୁରସ୍କାରଦ୍ୱାରା ସମ୍ମାନୀତ କରାଯାଇଥିଲା । ସେହି ବର୍ଷ, ଇସ୍ରାଏଲ ଓ ସର୍ବିଆନ ସମୂହକୁ  "ନୋବେଲ ଶାନ୍ତି ପୁରସ୍କାର"  ପାଇଁ ନାମଙ୍କିତ କରାଯାଇଥିଲା।
ସାଧାରଣତଃ ହୃଦପିଣ୍ଡ ଠିକ ଭାବରେ କାମ ନକଲେ ତାହାକୁ ହୃଦ୍‌ରୋଗ ବୋଲି କୁହାଯାଏ । କେତେଜଣ ଛୁଆ ଜନ୍ମରୁ ହୃଦ୍‌ରୋଗରେ ଆକ୍ରାନ୍ତ ହୁଅନ୍ତି । ତାହାକୁ ହୃଦ୍‌ରୋଗ ବୋଲି କୁହାଯାଏ । ଯଦି ପର ମୂହୁର୍ତ୍ତରେ ଏହି ରୋଗ ହୋଇଥାଏ ତାହାକୁ ହୃଦ୍‌ରୋଗ ବୋଲି କୁହାଯାଏ । ହୃଦ୍‌ରୋଗ ପ୍ରକାର ଧମନୀ ରୋଗ - ଯେଉଁ ରକ୍ତନଳୀଦ୍ୱାରା ହୃଦପିଣ୍ଡକୁ ରକ୍ତ ଯାଏ,ତାହା ଯଦି କୌଣସି କାରଣରୁ ସଙ୍କୁଚିତ ହୋଇଯାନ୍ତି ବା ଜମାଟ ହେଇଯାନ୍ତି ତାହା ହେଲେ ରକ୍ତ ହୃଦପିଣ୍ଡକୁ ଠିକ ଭାବରେ ପ୍ରବାହିତ କରିପାରିବ ନାହିଁ । ଯେହେତୁ ହୃଦପିଣ୍ଡ ମାଂସପେଶୀକୁ କମ ରକ୍ତ ପହଞ୍ଚେ,ମାଂସପେଶୀ ଠିକ ଭାବରେ କମ କରିପାରେ ନାହିଁ ଓ ଦୁର୍ବଳ ହୋଇପଡେ ଓ ହୃଦପିଣ୍ଡ ବନ୍ଦ ହେବାର ସମ୍ଭବନାକୁ ମଧ୍ୟ ଏଡାଇ ଦିଅଯାଇ ପାରିବ ନାହିଁ । ରୋଗର କାରଣ ଏହି ରୋଗର ମୁଖ୍ୟ କାରଣ ହେଉଛି ଧୂମ୍ରପାନ, ଅତ୍ୟଧିକ ରକ୍ତଚାପ,ଅତ୍ୟଧିକ କୋଲେଷ୍ଟ୍ରୋଲ ଓ ଡାଇବେଟିସ । କେତେକ କ୍ଷେତ୍ରରେ ବାପା ମାଙ୍କର ଏହି ରୋଗ ଥିଲେ ପିଲାମାନଙ୍କୁ ମଧ୍ୟ ହୋଇଥାଏ । ଏହି ସବୁ ଉପରୁକ୍ତ କାରଣ ପାଇଁ ରକ୍ତନଳୀର ଧାର ଧୀରେ ଧୀରେ ସଙ୍କୁଚିତ ହୋଇଯାଏ ଓ କିଛି ଦିନପରେ ସମ୍ପୂର୍ଣ୍ଣ ଭାବରେ ଜମାଟ ବାନ୍ଧିହେଇଯାଏ । ଏହା ଏକ ପରିସ୍ଥିତି ଯେଉଁଠି ହୃଦପିଣ୍ଡ ରକ୍ତକୁ ଠିକ ଭାବରେ ପମ୍ପ କରିପାରେ ନାହିଁ । ଏହାର ଦୁଇଟି ମୁଖ୍ୟ କାରଣ ହେଉଛି ଦୁର୍ବଳ ହୃଦପିଣ୍ଡ ମାଂସପେଶୀ ଅନିୟମିତ ହୃଦପିଣ୍ଡ ଭାଲ୍ବ ଭାଲ୍ବଗୁଡ଼ିକ ସଙ୍କୁଚିତ ହୋଇଯାନ୍ତି । ତେଣୁ ରକ୍ତ ଠିକ ଭାବରେ ପ୍ରବେଶ କରି ପରେ ନାହିଁ । ବେଳେବେଳେ ଭାଲ୍ବ ଲିକ୍ ହୋଇଯିବା ଫଳରେ ରକ୍ତ ଓଲଟା ଦିଗରେ ପ୍ରବାହିତ ହୁଏ । ଯେବେ ଭାଲ୍ବଗୁଡ଼ିକ ଠିକରେ କାମ ନକରନ୍ତି ହୃଦପିଣ୍ଡ ଦୁର୍ବଳ ଓ କ୍ଳାନ୍ତ ହୋଇପଡେ । ଖରାପ ହୃଦସ୍ପନ୍ଦନ ଏହା ହୃଦପିଣ୍ଡାରେ ଇଲେକଟ୍ରିକାଲ କାର୍ଯକାମ ଯୋଗୁ ହେଇଥାଏ । ଏହା ହୃଦସ୍ପନ୍ଦନକୁ ଅତି ବଢାଇଡିଏ ବା ଅତି କମାଇଦିଏ । ଖରାପ ସ୍ପନ୍ଦନ ଯୋଗୁ ହୃଦପିଣ୍ଡ ଠିକ ଭାବରେ ରକ୍ତ ପମ୍ପ କରିପାରେ ନାହିଁ । ଯଦି ସ୍ପନ୍ଦନ ଅତିଶୀଘ୍ର ହୁଏ, ତେବେ ହୃଦପିଣ୍ଡ ପାଖରେ ଅନ୍ୟ ଚ୍ୟାମ୍ବରମାନଙ୍କୁ ରକ୍ତ ପହଞ୍ଚାଇବା ପାଇଁ ସମୟ ନଥାଏ । ତେଣୁ ପ୍ରତି ସ୍ପନ୍ଦନରେ ଯେତିକି ରକ୍ତ ଯିବା କଥା ଯାଇ ପରେ ନାହିଁ । ଲକ୍ଷଣ ଛାତିରେ ଯନ୍ତ୍ରଣା ଶ୍ୱାସ ନେବାରେ କଷ୍ଟ ଅନୁଭବ କରିବା ପାଦ ଫୁଲିବା ଦୁର୍ବଳ ଅନୁଭବ କରିବା,କାରଣ ଶରୀର ଓ ମସ୍ତିସ୍କ ଅମ୍ଳଜାନ ପାଇବା ପାଇଁ ସେତିକି ରକ୍ତ ପାଇପାରନ୍ତି ନାହିଁ ।  (ଚର୍ମ ନୀଳ ପଡିଯିବା) ମୃତ୍ୟୁ ସାଧାରଣତଃ ହୃଦରୋଗ ଆମେରିକା,ଇଂଲଣ୍ଡ,କାନାଡା ଭଳି ଦେଶରେ ଅଧିକ ଦେଖାଯାଏ  । ଆମେରିକାରେ ପ୍ରତି ୧୦ ଜଣରେ ୪ ଜଣ ଲୋକ ହୃଦ୍‌ରୋଗରେ ମୃତ୍ୟୁ ବରଣ କରିଥାନ୍ତି । ଆହୁରି ମଧ୍ୟ ଆମେରିକାରେ ପ୍ରତି ୧ ମିନିଟରେ ଜଣେ ଲୋକ ଏହି ରୋଗରେ ମୃତ୍ୟୁ ବରଣ କରିଥାନ୍ତି ।
କ୍ଲୋରାଜେପେଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟ୍ରାନକ୍ସେନ, ହେଉଛି ଏକ ଔଷଧ ଯାହା ମଦ୍ୟପାନ ପ୍ରତ୍ୟାହାର, ଉଦ୍‌ବେଗ ଏବଂ ବାତ ପାଇଁ ବ୍ୟବହୃତ ହୁଏ । ଏହା ପାଟିଦ୍ୱାରା ନିଆଯାଏ । ଏହାର ପ୍ରଭାବ ଏକ ଘଣ୍ଟାରୁ ଆରମ୍ଭ ହୋଇ ୧ରୁ ୩ଦିନ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଢୁଳେଇବା, ସମନ୍ୱୟ ଅଭାବ, କଥାବାର୍ତ୍ତା କରିବାରେ ଅସୁବିଧା ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଦୀର୍ଘ ସମୟ ବ୍ୟବହାର ପରେ ଅପବ୍ୟବହାର ଏବଂ ପ୍ରତ୍ୟାହାର ଲକ୍ଷଣ ହୋଇପାରେ । ପ୍ରାରମ୍ଭିକ ଗର୍ଭଧାରଣ ସମୟରେ ବ୍ୟବହାର ଶିଶୁର କ୍ଷତି କରିପାରେ । ଏହା ଓପିଓଏଡ୍ ସହିତ ପ୍ରତିକ୍ରିୟା କରିପାରେ । ଏହା ଏକ ବେଞ୍ଜୋଡାଏଜେପିନ ଶ୍ରେଣୀର ଔଷଧ ଯାହା ଗାମା-ଆମିନୋବୁଟାଇରିକ୍ ଏସିଡ   ବୃଦ୍ଧି କରି କାର୍ଯ୍ୟକ୍ଷମ ହୁଏ । ୧୯୬୫ ମସିହାରେ କ୍ଲୋରାଜେପେଟ ପ୍ୟାଟେଣ୍ଟ ହୋଇଥିଲା ଏବଂ ୧୯୬୭ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୭.୨୨ ମିଗ୍ରାର ୩୦ଟି ବଟିକାର ମୂଲ୍ୟ ୨୦୨୨ସୁଦ୍ଧା ପ୍ରାୟ ୩୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ କାର୍ଯ୍ୟସୂଚୀ ଚତୁର୍ଥ ନିୟନ୍ତ୍ରିତ ପଦାର୍ଥ ଅଟେ।
ରେଗୋରାଫେନିବ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଷ୍ଟିଭାର୍ଗା ଏକ ବେପାର ନାମ, ହେଉଛି ବୃହଦନ୍ତ୍ର-ମଳାଶୟ କର୍କଟ,ପାକଅନ୍ତନଳୀ ଷ୍ଟ୍ରୋମାଲ୍ ଅର୍ବୁଦ  (ଜିଏସ୍ଟି) ଏବଂ ହେପାଟୋସେଲୁଲାର୍ କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଅନ୍ୟ ଚିକିତ୍ସା ବିଫଳ ହେବା ପରେ ଏହା ବ୍ୟବହୃତ ହୁଏ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯନ୍ତ୍ରଣା, ଥକାପଣ, ରାସ, ତରଳ ଝାଡ଼ା, ସଂକ୍ରମଣ ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ରକ୍ତସ୍ରାବ ଏବଂ ଜଠରାନ୍ତ୍ର ଛିଦ୍ର ହୋଇପାରେ । ଏହା ଭିଇଜିଏଫ   ରିସେପ୍ଟର ଏବଂ ଏଫଜିଏଫ   ରିସେପ୍ଟର ସହିତ ଏକ ପୁଷ୍ଟିସାର କାଇନେଜ ଇନହିବିଟର । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ୨୦୧୩ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରେଗୋରାଫେନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୪ ସପ୍ତାହ ଚିକିତ୍ସାର ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୩,୭୫୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୯,୬୦୦ ଡଲାର ଅଟେ ।
ମହାପ୍ରଭୁ ଶ୍ରୀଜଗନ୍ନାଥ ମନ୍ୟୁଷ୍ୟମାନଙ୍କ ଭଳି ପିତୃପୁରୁଷଙ୍କ ଉଦ୍ଦେଶ୍ୟରେ ତିନି ଦିନ ଦୀପଦାନ କରନ୍ତି । ମାର୍ଗଶୀର କୃଷ୍ଣ ଚତୁର୍ଦଶୀ ଦିନ ଅଦିତି କଶ୍ୟପଙ୍କ ଉଦ୍ଦେଶ୍ୟରେ , ଅମାବାସ୍ୟା ଦିନ ଦଶରଥ କୌଶଲ୍ୟାଙ୍କ ଉଦ୍ଦେଶ୍ୟରେ,ପ୍ରତିପଦା ଦିନ ବସୁଦେବ ଦେବକୀ, ନନ୍ଦ, ଯଶୋଦା, ଇନ୍ଦ୍ରଦ୍ୟୁମ୍ନ ଓ ଗୁଣ୍ଡିଚା ଦେବୀଙ୍କ ଉଦ୍ଦେଶ୍ୟରେ ପ୍ରଦୀପ ଉତ୍ସର୍ଗ କରନ୍ତି । ପ୍ରଥମ ଦିନରୁ ଦୀପାବଳି ଉତ୍ସବ ଆରମ୍ଭ ହୋଇ ତୃତୀୟ ଓ ଶେଷ ଦିନରେ ଶେଷ ଦୀପାବଳି ଉତ୍ସବ ପାଳନ କରାଯାଏ । ଏହି ଦିନମାନଙ୍କରେ ଶ୍ରୀଜଗନ୍ନାଥ ଶ୍ରାଦ୍ଧବେଶରେ ପିତୃ ପୁରୁଷଙ୍କ ଉଦ୍ଦେଶ୍ୟରେ ଶ୍ରାଦ୍ଧ ତର୍ପଣାଦି କରୁଥିବାରୁ ଏହାକୁ ଦେବଦୀପାବଳି କୁହାଯାଏ । ଶ୍ରୀଜଗନ୍ନାଥଙ୍କ ପିତାମାତା ଯଥା ଦଶରଥ, ନନ୍ଦ, ବସୁଦେବଙ୍କ ଉଦ୍ଦେଶ୍ୟରେ ଦୀପଦାନ ପୂର୍ବକ ସେ ଶ୍ରାଦ୍ଧତ୍ସବ ପାଳନ କରିଥାନ୍ତି । ଇନ୍ଦ୍ରଦ୍ୟୁମ୍ନଙ୍କୁ ଏହି ଦିନ ମହାପ୍ରଭୁ ଦୀପଦାନ ଦେଇଥାନ୍ତି । ଅଦିତି ଦକ୍ଷ ପ୍ରଜାପତିଙ୍କ କନ୍ୟା । ମହର୍ଷି କଶ୍ୟପ ଏହାନକ୍ ସ୍ୱାମୀ । ଇନ୍ଦ୍ରାଦି ଦେବତାମାନେ ଓ ବାମନ ଅବତାରରେ ବିଷ୍ଣୁ ଅଦିତି ଗର୍ଭରୁ ଜନ୍ମ ହୋଇଥିବାରୁ ଅଦିତି-କଶ୍ୟପ ଭଗବାନଙ୍କ ପିତାମାତା । ଜଗନ୍ନାଥ ଏମାନଙ୍କୁ ଶ୍ରାଦ୍ଧ ଦିଅନ୍ତି । ନିର୍ବଂଶ ହୋଇଯିବା ପାଇଁ ବରମାଗିଥିବା ରାଜା ଇନ୍ଦ୍ରଦ୍ୟୁମ୍ନଙ୍କୁ ମଧ୍ୟ ଜଗନ୍ନାଥ ନିଜେ ଶ୍ରାଦ୍ଧ ଦେଉଥିବା ମତ ରହିଛି । ଏହି ବେଶରେ ପୁଷ୍ପାଳକ ସେବକମାନେ ଠାକୁରମାନଙ୍କୁ ଶ୍ରାଦ୍ଧବେଶରେ ନାଗପୁରୀ ଶାଢ଼ି ଚାଦରରେ ଭୂଷିତ କରାଇଥାନ୍ତି । ଏହି ସମୟରେ ଶ୍ରୀବିଗ୍ରହମାନଙ୍କୁ ସାଧାବେଶରେ ସଜ୍ଜିତ କରାଯାଏ । ଏଥିରେ ଠାକୁରମାନେ ଧଳା ବସ୍ତ୍ର ପରିହିତ କରିଥାନ୍ତି । କିନ୍ତୁ ପ୍ରତ୍ୟେକ ଠାକୁରଙ୍କ ଧଡ଼ିଗୁଡ଼ିକ ଭିନ୍ନ ରଙ୍ଗର ହୋଇଥାଏ । ନିମ୍ନରେ ଠାକୁରମାନଙ୍କ ବସ୍ତ୍ରର ମାପ ଓ ଧଡ଼ି ରଙ୍ଗର ବର୍ଣ୍ଣନା ପ୍ରଦତ୍ତ କରାଗଲା । ଶ୍ରୀଜଗନ୍ନାଥ : ସୂତାଶାଢ଼ି  (ନାଗପୁରୀ ଶାଢ଼ି) ଲମ୍ବା ୧୬ ହାତ କିମ୍ବା ୧୮ ହାତ, ଧଡ଼ି ଓସାର ଏକ ଫୁଟ ଅଟେ  । ଉକ୍ତ ବସ୍ତ୍ରରେ କୁମ୍ଭ ଥାଇ ଧଡ଼ିର ବର୍ଣ୍ଣ ହେଉଛି ନାଲି । ଶ୍ରୀବଳଭଦ୍ର: ଲମ୍ବା ୧୪ ହାତ , ଓସାର ୪ ହାତ ,ଧଡ଼ି ଓସାର ୧ ଫୁଟ ,ଉକ୍ତ ବସ୍ତ୍ରର ଧଡ଼ି ବର୍ଣ୍ଣ ହେଉଛି କଳା । ଶ୍ରୀସୁଭଦ୍ରା :ଲମ୍ବା ୧୨ ହାତ , ଓସାର ସାଢେ ୩ ଫୁଟ,ଧଡ଼ି ଓସାର ଏକ ଫୁଟ, ଉକ୍ତ ବସ୍ତ୍ର ଧଡ଼ି ବର୍ଣ୍ଣ ହେଉଛି ହଳଦିଆ । ଏତଦବ୍ୟତିତ ଶ୍ରୀବିଗ୍ରହମାନଙ୍କ କଳେବର ଗୋଟିଏ ଗୋଟିଏ ଚାଦରରେ ମଣ୍ଡନ ହୋଇଥାଏ । ଶିର ଦେଶରେ ଶ୍ରୀକାପଡା ବସ୍ତ୍ର  (ସୂତା ବସ୍ତ୍ର)ରେ ଆବୃତ କରାଯାଏ  । ଚାଦରିଟି ଶ୍ରୀଭୁଜରେ ପ୍ରସରି ଥାଏ । ଶ୍ରାଦ୍ଧବେଶରେ ବ୍ୟବହୃତ ହେଉଥିବା ବସ୍ତ୍ରକୁ କାଶୀ ଧଡ଼ିଆ  (ନାଗପୁରୀ) ଲୁଗା କୁହାଯାଏ  । ଶ୍ରାଦ୍ଧବେଶରେ ଠାକୁରମାନଙ୍କୁ ଲାଗି କରାଯାଉଥିବା ସ୍ୱର୍ଣ୍ଣ ଅଳଙ୍କାର ମଧ୍ୟରେ ତଡ଼ଗୀ, ନଳିଭୁଜ,ଚନ୍ଦ୍ର,ସୂର୍ଯ୍ୟ,କୁଣ୍ଡଳ,ଆଡ଼କାନି, ହରିଡା ମାଳି, ଅଣ୍ଟା କମରପଟି ପ୍ରଭୂତି ଅନ୍ୟତମ ।
ପୁରୁଷୋତ୍ତମଦାସ ଟଣ୍ଡନ  ୧ ଅଗଷ୍ଟ ୧୮୮୨   ୧ ଜୁଲାଇ ୧୯୬୨ , ଉତ୍ତର ପ୍ରଦେଶରେ ଜନ୍ମିତ ଜଣେ ସ୍ୱାଧୀନତା ସଂଗ୍ରାମୀ । ହିନ୍ଦୀକୁ ଭାରତର ସରକାରୀ ଭାଷା ମାନ୍ୟତା ଦେବାରେ ତାଙ୍କର ଯଥେଷ୍ଟ ଅବଦାନ ରହିଛି । ସେ ପରମ୍ପରାଗତ ଭାବେ ରାଜର୍ଷି ଉପାଧିରେ ଭୂଷିତ । ୧୯୬୧ରେ ତାଙ୍କୁ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନରେ ସମ୍ମାନିତ କରାଯାଇଛି । ବାଲ୍ୟ ଜୀବନ ଓ ଶିକ୍ଷା ପୁରୁଷୋତ୍ତମ ଦାସଙ୍କ ଜନ୍ମ ଆଲାହାବାଦରେ । ଆଇନରେ ସ୍ନାତକ ଏବଂ ଇତିହାସରେ ସ୍ନାତକୋତ୍ତର ଶିକ୍ଷା ସମାପ୍ତ କରି ସେ ୧୯୦୬ରେ ତେଜ ବାହାଦୁର ସାପୃଙ୍କ ସହଯୋଗୀ ଭାବେ ଆଲାହାବାଦ ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କଲେ । ହେଲେ ୧୯୨୧ ବେଳକୁ ସେ ସାଧାରଣ ଜନତାର ସେବାରେ ନିଜକୁ ନିୟୋଜିତ କରି ଆଇନ ବ୍ୟବସାୟ ଛାଡ଼ି ଦେଲେ । ସ୍ୱାଧୀନତା ସଂଗ୍ରାମରେ ଭୂମିକା ସେ ତାଙ୍କ ଛାତ୍ର ଜୀବନ ସମୟରୁ ଅର୍ଥାତ ୧୮୯୯ଠାରୁ ଭାରତୀୟ ଜାତୀୟ କଂଗ୍ରେସର ସଭ୍ୟ ଥିଲେ । ୧୯୦୬ରେ ସେ ଅଖିଳ ଭାରତୀୟ କଂଗ୍ରେସ କମିଟିରେ ଆଲାହା ବାଦର ପ୍ରତି ନିଧିତ୍ୱ କରିଥିଲେ । ୧୯୧୯ ମସିହାରେ କଂଗ୍ରସ ତରଫରୁ ଯେଉଁ କମିଟି ଜାଳିଆନା ବାଲା ବାଗ ହତ୍ୟାକାଣ୍ଡର ଅନୁଧ୍ୟାନ କରିବାକୁ ଯାଇଥିଲେ, ପୁରୁଷୋତ୍ତମ ଦାସ ସେହି କମିଟିର ସଦସ୍ୟ ଥିଲେ । ସେ ମଧ୍ୟ ଲୋକ ସେବକ ସଂଘର କାର୍ଯ୍ୟ କଲାପରେ ସଂପୃକ୍ତ ଥିଲେ । ୧୯୨୦ ଓ ୧୯୩୦ରେ ଅସହଯୋଗ ଆନ୍ଦୋଳନ ଏବଂ ଲବଣ ସତ୍ୟାଗ୍ରହରେ ଯୋଗ ଦେଇ ସେ କାରା ବରଣ କରିଥିଲେ । ୧୯୩୧ରେ ଲଣ୍ଡନ ଗୋଲ ଟେବୁଲ ବୈଠକରୁ ମହାତ୍ମା ଗାନ୍ଧୀ ଫେରିବା ପୂର୍ବରୁ ଜବାହରଲାଲଙ୍କ ସହ ସେ ଇଂରେଜଦ୍ୱାରା ଗିରଫ ହୋଇସାରିଥିଲେ । ୧୯୩୪ରେ ବିହାର ପ୍ରୋଭିନସିଆଲ କିଷାନ ସଭାର ସଭାପତି ଭାବେ କୃଷକ ଆନ୍ଦୋଳନରେ ତାଙ୍କର ଭୂମିକା ଗୁରୁତ୍ୱ ପୂର୍ଣ୍ଣ । ୧୯୨୧ରେ ସେ ମଧ୍ୟ ଲାଲା ଲଜପତ ରାୟଙ୍କ ପ୍ରତିଷ୍ଠିତ ଲୋକ ସେବକ ମଣ୍ଡଳର ସଭାପତି ଭାବେ କାର୍ଯ୍ୟ ତୁଲାଇଥିଲେ । ସ୍ୱାଧୀନୋତ୍ତର ଭାରତରେ ଟଣ୍ଡନ ପଟ୍ଟାଭିସୀତାରାମେୟାଙ୍କ ବିରୁଦ୍ଧରେ କଂଗ୍ରେସ ଦଳର ସଭାପତି ପଦ ପାଇଁ ନିର୍ବାଚନ ଲଢି ସେ ପରାଜିତ ହୋଇଥିଲେ । ହେଲେ ୧୯୫୦ର ଦଳୀୟ ନିର୍ବାଚନରେ ସେ ଆଚାର୍ଯ୍ୟ କୃପାଳୀନୀଙ୍କ ବିରୁଦ୍ଧରେ ଲଢି ବିଜୟୀ ହେଲେ ତଥା ବହୁଚର୍ଚ୍ଚିତ ନାଗପୁର ଅଧୀବେଶନରେ ସଭାପତିତ୍ୱ କରିଥିଲେ । ନେହେରୁଙ୍କ ସହ ତାଙ୍କର ବିଚାରଗତ ମତଭେଦ ଯୋଗୁଁ ସେ ସଭାପତି ପଦବୀରୁ ଇସ୍ତଫା ଦେଲେ । ଅତଏବ ୧୯୫୧ ଓ ୧୯୫୨ରେ ନେହେରୁ ପ୍ରଧାନମନ୍ତ୍ରୀ ହେବା ସହ କଂଗ୍ରେସ ସଭାପତି ମଧ୍ୟ ରହିଥିଲେ । ପୁରୁଷୋତ୍ତମଦାସ ଟଣ୍ଡନ ୧୯୫୨ରେ ଲୋକ ସଭାକୁ ଏବଂ ୧୯୫୬ରେ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୧୯୬୧ର୍ ତାଙ୍କୁ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନରେ ସମ୍ମାନିତ କରାଯାଇଛି ।
ମୋଜେଜା ଅସରଫ ମୋନାଲିସା  (ଜନ୍ମ: ୫ ଅକ୍ଟୋବର ୧୯୮୭, ଜନ୍ମସ୍ଥାନ: ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ନର୍ତ୍ତକୀ  । ସେ ଦୂରଦର୍ଶନର ବିଜ୍ଞାପନରେ ପ୍ରଥମେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ଏଥିସ‌ହିତ ବିଭିନ୍ନ ମଞ୍ଚରେ ନୃତ୍ୟ କରୁଥିଲେ । ଏହି ସମୟରେ ସେ ୨୦୦୦ ମସିହାରେ ମିସ୍ ଫଟୋଜେନିକ୍ ପୁରସ୍କାର ମଧ୍ୟ ପାଇଥିଲେ । ସେ ଅନେକ ଦୂରଦର୍ଶନ ଚେନାରେ ବିଭିନ୍ନ ଧାରାବାହିକ ଏବଂ ଟେଲି ଫିଲ୍ମରେ ଅଭିନୟ କରିଥିଲେ । ଏତଦ୍ ବ୍ୟତୀତ ସେ ଜଣେ ପ୍ରଶିକ୍ଷିତ ନର୍ତ୍ତକୀ । ମୋନାଲିସା ମାତ୍ର ୧୦ ବର୍ଷ ବୟସରେ ବିଭିନ୍ନ ମଞ୍ଚରେ ନୃତ୍ୟ କରିବା ସ‌ହ ଅଭିନୟ ଆରମ୍ଭ କରିଥିଲେ ଏବଂ ଏଥି ସ‌ହ ମଡେଲିଂ ମଧ୍ୟ କରୁଥିଲେ । ଜଣେ ନର୍ତ୍ତକୀ ଭାବରେ ସେ ତାଙ୍କର ପେଶା ଆରମ୍ଭ କରିଥିଲେ ଏବଂ ଦୂରଦର୍ଶନର ବିଜ୍ଞାପନରେ ତାଙ୍କ ଅଭିନୟ ତାଙ୍କୁ ଲୋକପ୍ରିୟ କରାଇଥିଲା । ଏହାପରେ ସେ ଦୂରଦର୍ଶନ ଧାରାବାହିକ ଏବଂ ନାଟକମାନଙ୍କରେ ଅଭିନୟ କରିଥିଲେ । ବୟସ ଜୋଖନ ଏଖୁସ, କାଗଜର ଫୁଲ ଏବଂ ହୁମାୟୁନ ଅହମଦଙ୍କର ତ୍ରିଶ୍ନା ଆଦି ନାଟକରେ ଅଭିନୟ କରିଥିଲେ । ବିଭିନ୍ନ ବ୍ରାଣ୍ଡ ଗୁଡ଼ିକ ମଧ୍ୟରୁ ମୋନାଲିସା ବାଂଲାଲିଙ୍କ ଟେଲି କମୁନିକେସନର ବିଜ୍ଞାପନରେ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ମୋନାଲିସା ୫ ଅକ୍ଟୋବର ୧୯୮୭ରେ ଢାକାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅସରଫ ହୁସେନ ଏବଂ ମମତାଜ ବେଗମ୍ ହେଉଛନ୍ତି ତାଙ୍କ ମାଆ । ପରିବାରରେ ସେ ହେଉଛନ୍ତି ତିନି ଭଉଣୀଙ୍କ ମଧ୍ୟରେ କନିଷ୍ଠା । ୧୯୯୯ ମସିହାରେ ତାଙ୍କ ପିତାଙ୍କର ଦେହାନ୍ତ ହୋଇଯାଇଥିଲା । ଅଭିନୟ, ମଡେଲିଂ ଓ ନୃତ୍ୟ ମୋନାଲିସା ମାତ୍ର ୧୦ ବର୍ଷ ବୟସରେ ମଞ୍ଚରେ ନୃତ୍ୟ ଏବଂ ଅଭିନୟ କରିବା ଆରମ୍ଭ କରିଥିଲେ । ସେ ନୃତ୍ୟ କରିବା ସମୟରେ ଜଣେ ନର୍ତ୍ତକୀ ଭାବରେ ତୁର୍କୀରେ ଅନୁଷ୍ଠିତ ଏକ ମଞ୍ଚରେ ନୃତ୍ୟ ପାଇଁ ବିଦେଶ ଯାତ୍ର କରିଥିଲେ । ଜଣେ ନର୍ତ୍ତକୀ ଭାବରେ ମୋନାଲିସା ତାଙ୍କର ପେଶା ଆରମ୍ଭ କରିଥିଲେ ମଧ୍ୟ ଜଣେ ବିଜ୍ଞାପନର ଅଭିନେତ୍ରୀ ଭାବରେ ସେ ଅଧିକ ଲୋକପ୍ରିୟତା ଅର୍ଜନ କରିଥିଲେ । ତାରିକ ଆନମ ଖାନ୍‌ଙ୍କ ନିର୍ଦ୍ଦେଶନାରେ ସେ ପ୍ରଥମେ ଫେୟାର ଆଣ୍ଡ ଲଭ୍‌ଲି ପାଇଁ ବିଜ୍ଞାପନରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ବୟସ ଜୋଖନ ଏଖୁସ, କାଗଜର ଫୁଲ ଏବଂ ହୁମାୟୁନ ଅହମଦଙ୍କର ତ୍ରିଶ୍ନା ଆଦି ଦୂରଦର୍ଶନ ନାଟକରେ ଅଭିନୟ କରିଥିଲେ । ବିବାହ ପରେ ୨୦୧୩ରେ ସେ ତାଙ୍କ ପତିଙ୍କ ସ‌ହ ନିୟୁର୍କ ଚାଲିଯାଇଥିଲେ ଏବଂ ସେଠାରେ ସେ ଆମେରିକାସ୍ଥିତ ଏକ ବଙ୍ଗଳା ଟିଭି ଚେନାଲରେ ପ୍ରୋଗ୍ରମ ହେଡ୍ ଭାବରେ କାର୍ଯ୍ୟ କରିଥିଲେ । ଏହାର ତିନିବର୍ଷ ପରେ ସେ ପୁଣିଥରେ ବାଂଲାଦେଶ ପ୍ରତ୍ୟାବର୍ତ୍ତନ କରିଥିଲେ ଏବଂ ଅଭିନୟ ଓ ମଡେଲିଂରେ ଯୋଗ ଦେଇଥିଲେ । ଏହି ସମୟରେ ସେ ଯମୁନା ଗ୍ରୁପର ଟିଭି ଓ ଫ୍ରିଜ୍ ପାଇଁ ବିଜ୍ଞାପନରେ କାର୍ଯ୍ୟ କରିଥିଲେ । ଦୀର୍ଘ ଦିନର ବ୍ୟବଧାନ ପରେ ସେ ଇଦ୍ ପାଇଁ ୮ଟି ସ୍ୱତନ୍ତ୍ର ନାଟକରେ ଅଭିନୟ କରିଥିଲେ । ବୈବାହିକ ଜୀବନ ୧୨ ଜୁନ ୨୦୧୨ରେ ଫିୟାଜ ଶରୀଫଙ୍କ ସ‌ହିତ ମୋନାଲିସାଙ୍କର ନିର୍ବନ୍ଧ ହୋଇଥିଲା । ଏହାପରେ ୧୨ ଡିସେମ୍ବର ୨୦୧୨ରେ ଉଭୟଙ୍କର ବିବାହ ହୋଇଥିଲା । ଢାକାରେ ଗଲ୍ଫ କ୍ଲବ୍ ଅଫ୍ ପାଲ୍ମାରେ ସେମାନଙ୍କର ବିବାହ କାର୍ଯ୍ୟ ସମ୍ପନ୍ନ ହୋଇଥିଲା ।
ମାଇନ ଟୁଡ଼ୁ  (ଜନ୍ମ ୧୧ ମାର୍ଚ୍ଚ ୧୯୮୫) ଜଣେ ଭାରତୀୟ ସାନ୍ତାଳୀ ଲେଖିକା, କବି ଓ ଅଭିଧାନ ସଂକଳିକା  । ତାଙ୍କର ଜନ୍ମସ୍ଥାନ ଓଡ଼ିଶାର ମୟୂରଭଞ୍ଜ ଜିଲ୍ଲାରେ । ଟୁଡୁ ତାଙ୍କର ଦୀର୍ଘ କବିତା ମାର୍ଶାଲ ଦାହାର ନିମନ୍ତେ ୨୦୧୩ ମସିହାରେ ଭାରତୀୟ କେନ୍ଦ୍ର ସାହିତ୍ୟ ଏକାଡେମୀର ଯୁବ ପୁରସ୍କାର ପାଇଥିଲେ । ଏଇ କାବ୍ୟଗ୍ରନ୍ଥ ସହ ଟୁଡ଼ୁ କିଛି ସାନ୍ତାଳୀ ନୀତିକଥା-ଭିତ୍ତିକ ଗଳ୍ପ, ସାନ୍ତାଳୀ ବ୍ୟାକରଣ ଓ ଅଭିଧାନ ମଧ୍ୟ ସଂକଳନ କରିଥିଲେ । ସେ ସାନ୍ତାଳୀରେ ରାମାୟଣର ଅନୁବାଦ କରିଥିଲେ । ମଇନା ଟୁଡ଼ୁ ସାନ୍ତାଳୀରେ ସ୍ନାତକ କରିଥିଲେ ।
ଅମ୍ଳଜାନ  ( : ; ଅକ୍ସିଜେନ୍) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ , ପରମାଣୁ କ୍ରମାଙ୍କ ୮  । ଅମ୍ଳଜାନ ଜାରଣରେ ସାହାଯ୍ୟ କରେ‌‌। ଉଦ୍‌ଜାନ ଓ ହିଲିଅମ୍‌ ପରେ ବ୍ରହ୍ମାଣ୍ଡରେ ସବୁଠାରୁ ବେଶୀ ଉପଲବ୍ଧ ମୌଳିକ ହେଉଛି ଅମ୍ଳଜାନ। ସମସ୍ତ ଜଟିଳ ପ୍ରାଣୀ ଶ୍ୱାସକ୍ରିୟା ପାଇଁ ଅମ୍ଳଜାନ ଗ୍ରହଣ କରନ୍ତି। ପୃଥିବୀ ବାୟୁମଣ୍ଡଳରେ ଅମ୍ଳଜାନ ସାଧାରଣତଃ ଦୁଇଟି ପରମାଣୁରେ ଗୋଟିଏ ଅଣୁ ଗଠନ କରିଥାଏ । ମାତ୍ର ଉର୍ଦ୍ଧ୍ୱ ବାୟୁମଣ୍ଡଳରେ ଅମ୍ଳଜାନର ତିନୋଟି ପରମାଣୁ ମିଶି ଓଜୋନ୍‌ ଅଣୁ ସୃଷ୍ଟି କରନ୍ତି। ଓଜୋନ୍‌ ସୂର୍ଯ୍ୟଙ୍କ କ୍ଷତିକାରୀ ରଶ୍ମୀକୁ ପୃଥିବୀପୃଷ୍ଠକୁ ଆସିବାକୁ ଦିଏ ନାହିଁ। ଭୌତିକ ଗୁଣ ଗଠନ ଉପସ୍ଥିତି ବହୁଳତା ବିଶ୍ୱ: ୧୦୦୦   ସୂର୍ଯ୍ୟ: ୯୦୦୦   ପୃଥିବୀ ପୃଷ୍ଠ : ୪.୭୪*୧୦୫ ମାନବ ଶରୀର 6.1 108 2.4 108 ଏଠାରେ ପିପିଏମ୍ ଅର୍ଥ ପାର୍ଟ୍ସ୍ ପାର୍ ମିଲିଅନ୍ ବା ୧୦ ଲକ୍ଷ ଭାଗରେ ଏକ ଭାଗ । ସେହିପରି ପିପିବି ଅର୍ଥ ପାର୍ଟ୍ସ୍ ପାର୍ ବିଲିଅନ୍ ବା ୧୦୦ କୋଟି ଭାଗରେ ଏକ ଭାଗ । ଇତିହାସ ୧୭୭୩ ମସିହାରେ ସ୍ୱିଡେନ ବୈଜ୍ଞାନିକ କାର୍ଲ ଉଇଲ୍‌ହେମ ସିଲି ଏବଂ ୧୭୭୪ ମସିହାରେ ଲଣ୍ଡନ ବୈଜ୍ଞାନିକ ଜୋସେଫ ପ୍ରିଷ୍ଟଲେ ସ୍ୱାଧୀନ ଭାବେ ପୃଥକ ଭାବେ ଅମ୍ଳଜାନର ଆବିଷ୍କାର କରିଥିଲେ ବୋଲି ଦାବି ହେଉଥିଲେ ମଧ୍ୟ ପ୍ରଥମେ ସନ୍ଧର୍ଭ ପ୍ରକାଶ କରିଥିବାରୁ ପ୍ରିଷ୍ଟଲେଙ୍କୁ ଅମ୍ଳଜାନର ଆବିଷ୍କାରକ ବୋଲି ଅନେକ ସ୍ଥାନରେ କୁହାଯାଏ । ତେବେ ଏହାର ନାମ  " "  ୧୭୭୭ ମସିହାରେ ଲାଭୋଇସିଏର ଦେଇଥିଲେ ।
ଚାନ୍ଦବାଲି  (କ୍ରମିକ ସଂଖ୍ୟା: ୪୭) ଭଦ୍ରକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଚାନ୍ଦବାଲି ବ୍ଳକ ଓ ତିହିଡ଼ି ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବ୍ୟୋମକେଶ ରାୟ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅମୀୟ କୁମାର ମହାପାତ୍ରଙ୍କଠାରୁ ୨୪୮୮୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଜୟ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅମିୟ କୁମାର ମହାପାତ୍ରଙ୍କଠାରୁ ୭,୬୧୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ନାଟ୍ୟ ଶାସ୍ତ୍ର ହେଉଛି ସଂସ୍କୃତରେ ବର୍ଣ୍ଣନା ହୋଇଥିବା କଳା । ଏହାକୁ ଭରତ ମୁନି ଲେଖିଥିଲେ। ଏହା ଖ୍ରୀଷ୍ଟପୂର୍ବ ୨୦୦ ଏବଂ ୨୦୦ ଖ୍ରୀଷ୍ଟାବ୍ଦ ମଧ୍ୟରେ ସମାପ୍ତ ହୋଇଥିଲା।ଏଥିରେ କଳା ବିଷୟରେ ବର୍ଣ୍ଣନା କରା ଯାଇଛି। ଏଥିରେ ନାଟ୍ୟ କଳା ପ୍ରତିଯୋଗିତା ଓ କିପରି ମଞ୍ଚ ପରିଚାଳନା କରାଯିବ ସେ ସବୁ ବିଷୟରେ ବର୍ଣ୍ଣିତ।କେମିତି ଅଭିନୟ କରାଯିବ ଅଙ୍ଗଭଙ୍ଗି,ସାଜଶଯ୍ୟା,ପୋଷାକ,ଅଭିନୟ ଓ କଳା ନିର୍ଦ୍ଦେଶକଙ୍କ ଲକ୍ଷ୍ୟ,ସଙ୍ଗୀତର ଲୟ,ବାଦ୍ୟଯନ୍ତ୍ର, କଳା ଅଭିନୟ ବିଷୟରେ ବର୍ଣ୍ଣିତ। ଏହା ସଂସ୍କୃତ ବିଷୟରେ ଲିଖିତ ପାଠ୍ୟ କ୍ରମରେ ସମ୍ପୃକ୍ତ । ଏହି ଶବ୍ଦଟି ଦୁଇ ଭାଗରେ ବିଭକ୍ତ, ନାଟ୍ୟ ଓ ଶାସ୍ତ୍ର ।ଏହାର ମୂଳ ଶବ୍ଦ ନାଟ୍ୟ ନାଟ । ଏହାର ଅର୍ଥ କଳାକୁ ଉପସ୍ଥାପନ କରିବା । ଏହା କଳାକୁ ଅଭ୍ୟାସ ଓ ଏହାକୁ ଜାଣିବାର ଉନ୍ନତ ପନ୍ଥା । ଏଥୁରେ ୩୬ଟି ବିଷୟବସ୍ତୁ ରହିଛି । ସେ ସବୁ କଳା,ସଙ୍ଗୀତ,ନାଟକ କଥାବସ୍ତୁ ଉପରେ ଆଧାରିତ । ଲେଖକ ନାଟ୍ୟ ଶାସ୍ତ୍ରର ରଚନା କେବେ ହୋଇଥିଲା, ତାହା ସଠିକ ଭାବେ କହିବା ବହୁତ କଷ୍ଟକର ହେଲେ ମଧ୍ୟ ଅନୁମାନ କରାଯାଏ, ଖ୍ରୀଷ୍ଟପୂର୍ବ ୫୦୦ରୁ ୫୦୦ ଖ୍ରୀଷ୍ଟାବ୍ଦ ମଧ୍ୟରେ ଏହା ଲେଖା ହୋଇଥିଲା ଏବଂ ପରବର୍ତ୍ତୀ କାଳରେ, ଧୀରେ ଧୀରେ ଏହାକୁ ବିସ୍ତାର କରାଯାଇଥିଲା । ନାଟ୍ୟ ଶାସ୍ତ୍ରର ପ୍ରକୃତ ରଚୟିତା କିଏ, ତାହା କହିବା ମଧ୍ୟ କଷ୍ଟସାଧ୍ୟ । ହିନ୍ଦୁ ସଂସ୍କୃତି ଋଷି ଭରତଙ୍କୁ ନାଟ୍ୟ ଶାସ୍ତ୍ରର ରଚୟିର ଭାବେ ଆଖ୍ୟାନ ପ୍ରଦାନ କରିଛି । ନାଟ୍ୟସୁତ୍ରରେ ପାଣିନୀଙ୍କ ବିଷୟରେ ଲେଖା ଅଛି। ଯିଏ କି ସଂସ୍କୃତ ବ୍ୟାକରଣର ପ୍ରାଥମିକତା ବିଷୟରେ ବର୍ଣ୍ଣନା କରିଛନ୍ତି। ହିନ୍ଦୁ ମନେ କଳା, ବେଦ, ଗୀତା, ଓ ନୃତ୍ୟ ସହିତ ସମ୍ପୃକ୍ତ। ବହୁପୂର୍ବରୁ ସଙ୍ଗୀତ ହିନ୍ଦୁ ସଂସ୍କୃତି ସହିତ ଜଡ଼ିତ।ହିନ୍ଦୁ ସଂସ୍କୃତି ଓ ସଙ୍ଗୀତ ପ୍ରସିଦ୍ଧି ଲାଭ କରିଆସିଛି। ନାଟ୍ୟଶାସ୍ତ୍ରରେ ସବୁ ଶ୍ଳୋକରେ ୩୨ଟି ବିଷୟ ରହିଛି। ଏଥିରେ ଶିବଙ୍କ ତାଣ୍ଡବ,ରାସ,ଭାବ, ଅଭିନୟ କଳା,ସରଳ ନୃତ୍ୟ ଶୈଳୀ, ନୃତ୍ୟ ସମୟରେ ତାଳ ଲୟ ଉପରେ ବିସ୍ତୁତ ଭାବେ ବର୍ଣିତ।
ଲୁଗଲ୍‌ସ ଆୟୋଡିନ  ଇଂରାଜୀ ଭାଷାରେ  ' , ଅନ୍ୟ ଜଣାଶୁଣା ନାମ ଆକ୍ୟିଅସ ଆୟୋଡିନ ଓ ସ୍ଟ୍ରଙ୍ଗ ଆୟୋଡିନ ସଲ୍ୟୁସନ  ଏକ ଔଷଧ ଓ ଜୀବାଣୁ ନାଶକ ବା ଡିସଇଫେକ୍ଟାଣ୍ଟ   ଯାହା ଅନେକ କାମ ନିମନ୍ତେ ବ୍ୟବ‌ହାର କରାଯାଏ । ପାଟିରେ ଦେଲେ ଏହା ଆୟୋଡିନ ଅଭାବ ପୂରଣ କରେ, ରେଡିଓଆକ୍ଟିଭ ଆୟୋଡିନ   ପ୍ରଭାବରୁ ଥାଇରଏଡ ଗ୍ରନ୍ଥିକୁ ରକ୍ଷା କରେ ଓ ଅପରେଶନ କରିବା ପର୍ଯ୍ୟନ୍ତ ଥାଇରୋଟକ୍ସିକୋସିସ   ରୋଗରୁ ସୁରକ୍ଷା ଦିଏ । ଜରାୟୁଗ୍ରୀବା କର୍କଟ   ସ୍କ୍ରୀନିଙ୍ଗ ନିମନ୍ତେ ଏହାକୁ ଜରାୟୁ ଗ୍ରୀବାରେ   ଲଗାଯାଏ । ଛୁଞ୍ଚି ଆଘାତ   ଭଳି ଛୋଟ ଆଘାତରେ ଏହା ଜୀବାଣୁ ନାଶକ ଭାବରେ ଲଗାଯାଏ । ପାନୀୟ ଜଳ   ବିଶୋଧନ ନିମନ୍ତେ ମଧ୍ୟ ଅଳ୍ପ ପରିମାଣରେ ଏହା ମିଶାଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ମୁଣ୍ଡବଥା, ବାନ୍ତି   ଓ ଶ୍ୱେତ ପଟଳ ପ୍ରଦାହ   ହୋଇପାରେ । ଦୀର୍ଘକାଳୀନ ବ୍ୟବ‌ହାର ଫଳରେ ନିଦ୍ରା ସମସ୍ୟା ଓ ଅବସାଦ   ଦେଖାଯାଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ବ୍ୟବ‌ହାର କରାଯାଏନାହିଁ । ଦୁଇ ଭାଗ ପଟାସିଅମ ଆୟୋଡାଇଡ   ସ‌ହିତ ଏକ ଭାଗ ଏଲିମେଣ୍ଟାଲ ଆୟୋଡିନ   ମିଶେଇ ଲୁଗଲ୍‌ସ ଆୟୋଡିନ ପ୍ରସ୍ତୁତ କରାଯାଏ । ଲୁଗଲ୍‌ସ ଆୟୋଡିନ ପ୍ରଥମେ ସନ ୧୮୨୯ରେ ଫରାସୀ ଚିକିତ୍ସକ ଜିନ ଗିଲୋମେ ଅଗସ୍ଟ ଲୁଗୋଲ   ପ୍ରସ୍ତୁତ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଲୁଗଲ୍‌ସ ଆୟୋଡିନ ଏକ ଜେନେରିକ ଔଷଧ   ଯାହା ବିନା ପ୍ରେସକ୍ରିପସନରେ ମିଳେ । ସଂଯୁକ୍ତ ରାଷ୍ଟ୍ରରେ ଏହାର ଏକ ୫୦୦ମି:ଲି: ଦ୍ରବଣର ମୂଲ୍ୟ ପ୍ରାୟ ୯.୫୭ ପାଉଣ୍ଡ ।
ହରମନପ୍ରୀତ କୌର ପଞ୍ଜାବୀ:       ; ମାର୍ଚ୍ଚ ମାସ ୮ ତାରିଖରେ ମୋଗା, ପଞ୍ଜାବ ଜନ୍ମ ଗ୍ରହଣ କରିଥିଲେ।ସେ ଜଣେ ଭାରତୀୟ କ୍ରିକେଟର, ଯେକି ୨ଟି ଟେଷ୍ଟ ସିରିଜ,୪୯ ୱମେନ ୱାନ-ଡେ ଇଣ୍ଟରନ୍ୟାସନାଲସ୍ ଏବଂ ୫୩ଟି ଟି-୨୦ ଅନ୍ତର୍ଜାତୀୟ ମ୍ୟାଚଭାରତ ପାଇଁ ଖେଳିଛନ୍ତି। କ୍ରିକେଟ କ୍ୟାରିୟର ସେ ପ୍ରଥମ ଦିନିକିଆ ମ୍ୟାଚ ୨୦ ବର୍ଷ ବୟସରେ ପାକିସ୍ତାନ ମହିଳା କ୍ରିକେଟ ଦଳ ବିପକ୍ଷରେ ମାର୍ଚ୍ଚ ୨୦୦୯ ମସିହାରେ ୨୦୦୯ ମହିଳା ଅନ୍ତର୍ଜାତୀୟ ୱାଲର୍ଡ କପ ବର୍ଦ୍ଧମାନ ଓଭାଲ,ବୋବ୍ରାଲଠାରେ ଖେଳିଥିଲେ । ସେ ସେହି ମ୍ୟାଚରେ ୪ ଓଭରରେ ୧୦ ରନ ସଂଗ୍ରହ କରିଥିଲେ ଏବଂ ଆରମାନ ଖାନଙ୍କ କ୍ୟାଚ ଧରିଥିଲେ ଅମିତା ଶର୍ମାଙ୍କ ସପକ୍ଷରେ।
ଦୀପ୍ତିରେଖା ପାଢ଼ୀ ଜଣେ ଓଡ଼ିଆ ଦୂରଦର୍ଶନ ଅଭିନେତ୍ରୀ ଏବଂ ପ୍ରଚ୍ଛଦପଟ ଗାୟିକା । ସେ ଓଡ଼ିଆ ଚଳଚ୍ଚିତ୍ର ଲଭ୍ ଡଟ୍ କମ୍‌ରେ ପ୍ରଥମ କରି ପ୍ରଚ୍ଛଦପଟ ଗାୟିକା ଭାବରେ କାମ କରିଥିଲେ । ଏହା ପରେ ସେ ଇ ଟିଭି ଓଡ଼ିଆରେ ପ୍ରସାରିତ ରାଜକନ୍ୟା ଧାରାବାହିକରେ ନୟିକା ପୂର୍ବି ଭାବରେ ଅଭିନୟ କରିଥିଲେ । ଦୀପ୍ତି ଓଡ଼ିଆ କଥାଚିତ୍ର ସମେତ ଓଡ଼ିଆ ଭଜନ ଓ ଆଲବମ ଆଦିରେ ଗୀତ ଗାଇଛନ୍ତି । ପ୍ରାରମ୍ଭିକ ଜୀବନ ଦୀପ୍ତିରେଖା ଭୁବନେଶ୍ୱରରେ ଜନ୍ମଗ୍ରହଣ କରିଥିଲେ । ତାଙ୍କର ଜଣେ ବଡ଼ ଭଉଣୀ ଏବଂ ଗୋଟିଏ ସାନ ଭାଇ ଅଛନ୍ତି । ସେ ଛୋଟବେଳୁ ଗୀତ ଶିଖିବା ଆରମ୍ଭ କରିଥିଲେ । ସେ ରାଜଧାନୀ କଳା ସଂସଦରେ ପ୍ରଥମେ ଗୀତ ଶିଖିଥିଲେ । ଅଭିନୟ ଜୀବନ ଦୀପ୍ତି ସାତ ବର୍ଷ ବୟସରୁ ଗୀତ ଶିଖିବା ଆରମ୍ଭ କରିଥିଲେ । ସେ ଛୋଟବେଳେ ବିଦ୍ୟାଳୟରେ ଅନୁଷ୍ଠିତ ଗୀତ ପ୍ରତିଯୋଗିତାମାନଙ୍କରେ ଭାଗ ନେଉଥିଲେ । ୨୦୦୯ରେ ଦୀପ୍ତି ତାଙ୍କ କାକାଙ୍କ ସ‌ହ ପ୍ରେମ ଆନନ୍ଦଙ୍କ ପାଖକୁ ଯାଇଥିଲେ । ସେଠାରେ ପ୍ରେମାନନ୍ଦ ତାଙ୍କୁ ଓଡ଼ିଆ ଚଳଚ୍ଚିତ୍ର ଲଭ୍ ଡଟ୍ କମ୍‌ରେ ପ୍ରଚ୍ଛଦପଟ ଗାୟିକା ଭାବରେ ନେଇଥିଲେ ଏବଂ ନୂଆ ପ୍ରେମିକା ଆଲବମ୍‌ରେ ଗୀତ ଗାଇବାର ସୁଯୋଗ ଦେଇଥିଲେ । ପରେ ପରେ ଦୀପ୍ତି ଭାଇନା, କ 'ଣ କଲା ସେର ଚଲା କରିବା ଠିଆ ପାଲା ଭଳି ଗୀତ ଗାଇଥିଲେ । ତାଙ୍କର ଅନ୍ୟ କିଛି ଗୀତ ହେଲା: ଯିଏ ମୋତେ କିଣି ଦେବ ଛୋଟ ଛୋଟ ଛିଟ ଜାମା, ତୁ ମୋ ଲଭ୍ ଷ୍ଟୋରୀ ଚଳଚ୍ଚିତ୍ରର ଗୀତ । ବେବି, ଅଭୟ, ରୋମିଓ ଜୁଲିଏଟ, ହିରୋ ନଂ ୱାନ୍ ଭଳି ଚଳଚ୍ଚିତ୍ରରେ ସେ ଗୀତ ଗାଇଥିଲେ । ଇ ଟିଭି ଓଡ଼ିଆରେରେ ପ୍ରସାରିତ ଧାରାବାହିକ ରାଜକନ୍ୟାର ପୂର୍ବ ନାୟିକା ଛାଡ଼ିଦେବା ପରେ ଦୀପ୍ତିଙ୍କୁ ମଳୟ ମଲ୍ଲିକଙ୍କ ତରଫରୁ ସୁଯୋଗ ଦିଆଯାଇଥିଲା । ଏହି ଧାରାବାହିକରେ ସେ ନାୟିକା ପୂର୍ବି ଭାବରେ ଅଭିନୟ କରୁଥିଲେ ।
ଦୂର୍ବା ବାନାର୍ଜୀ ୧୯୫୬ରେ ଇଣ୍ଡିଆନ୍ ଏୟାର୍‌ଲାଇନ୍‌ସର ପ୍ରଥମ ପାଇଲଟ୍ ଥିଲେ ଓ ପ୍ରଥମ ଭାରତୀୟ ମହିଳା ବ୍ୟବସାୟିକ ପାଇଲଟ୍ । ଆଦ୍ୟ ଜୀବନ ଛୋଟବେଳୁ ବାନାର୍ଜୀ ଉଡ଼ାଜାହଜ ଓ ଉଡ଼ିବାକୁ ଭଲପାଉଥିଲେ ଓ ପାଇଲଟ୍ ହେବାର ସ୍ୱପ୍ନ ଦେଖିଥିଲେ । ସେ ତାଙ୍କ ସମୟରେ ଚିରାଚରିତ ଧାରାକୁ ଭାଙ୍ଗିବା ସ‌ହ ପ୍ରଥମ ମହିଳା ଭାବେ ଏହି ପଦରେ ଯୋଗ ଦେଇଥିଲେ । ବୃତ୍ତି ବାନାର୍ଜୀ ତାଙ୍କର ପେଶାଗତ ଜୀବନ ୧୯୫୯ରେ ଡିସିଟି ପାଇଲଟ୍ ଭାବେ ଏୟାର୍ ସର୍ଭେ ଅଫ୍ ଇଣ୍ଡିଆରେ ଏକ ଡାକୋଟା ଉଡ଼ାଇ ଆରମ୍ଭ କରିଥିଲେ । ସେ ୧୯୬୬ରେ ଈଣ୍ଡିଆନ୍ ଏୟାର୍‌ଲାଇନ୍‌ସରେ ଯୋଗ ଦେବା ପାଇଁ କଲିକତା ଆସିଥିଲେ ଓ ପରେ ୧୯୮୮ରେ ଅବସର ନେଇଥିଲେ । ଏହା ଶୁଣାଯାଏ ଯେ, ଯେତେବେଳେ ସେ ବ୍ୟବସାୟିକ ପାଇଲଟ୍ ପାଇଁ କାନ୍ଦ୍ରୀୟ ବାୟୁ ପରିବ‌ହନ ମନ୍ତ୍ରୀ ହୁମାୟୁନ୍ କବୀରଙ୍କୁ ଦେଖାକରିଥିଲେ, ସେ ତାଙ୍କୁ ପାଇଲଟ୍ ବଦଳରେ ଫ୍ଲାଇଟ୍ ଆଟେଡ଼ାଣ୍ଟ୍‌ର ପଦବୀ ଦେଇଥିଲେ । ତାଙ୍କର ସର୍ବାଧିକ ୧୮୫୦୦ ଘଣ୍ଟା ଉଡ଼ାଇବାର ରେକର୍ଡ ଅଛ । ସେ 27 ଏୟାର୍‌କ୍ରାଫ୍ଟ୍‌ର କମାଣ୍ଡର ହୋଇଥିଲେ । 737 200 ସିରିଜର ବଜାର ପ୍ରବେଶ ସ‌ହ ସେ 737 ଉଡ଼ାଇବା ପାଇଁ ନିଜକୁ ଜେଟ୍ ପାଇଲଟ୍ ଭାବେ ପ୍ରବେଶ କରାଇଥିଲେ । ସେ ମଧ୍ୟ 300 ଉଡ଼ାଇଛନ୍ତି ।
ଲୁଙ୍ଗସ ଚାରିପଟେ ରହିଛି ପ୍ଲୁରାଲ କ୍ୟାଭିଟି, ଏହା ବାହ୍ୟ ଓ ଅଭ୍ୟନ୍ତରିନ ଆବରଣକୁ ନେଇ ଗଠିତ ଫୁସଫୁସ ଶ୍ୱାସକ୍ରିୟା ନିମନ୍ତେ ଉଦ୍ଦିଷ୍ଟ ମାନବ ଶରୀରର ଏକ ଅଙ୍ଗ । ଶରୀରରେ ଛାତି ଭିତରେ ଦୁଇଟି ଫୁସଫୁସ ଥାଏ, ଡାହାଣ ଫୁସଫୁସ ଓ ବାମ ଫୁସଫୁସ । ଡାହାଣ ଫୁସଫୁସରେ ତିନୋଟି ଭାଗ ଥାଏ ଓ ବାମ ଫୁସଫୁସରେ ଦୁଇଟି ଭାଗ ଥାଏ । ବାମ ଫୁସଫୁସରେ ଗୋଟିଏ ବକ୍ର ଅଂଶ ଥାଏ ଓ ଏହା ପାଖରେ ହୃତପିଣ୍ଡ ଥାଏ । ପ୍ଲୁରା ନାମକ ଗୋଟିଏ ପତଳା ଝିଲ୍ଲୀ ଆବରଣ ଫୁସଫୁସକୁ ଘୋଡେଇ ରଖିଥାଏ । ପ୍ରତ୍ୟେକ ଫୁସଫୁସରେ ଦୁଇ ପ୍ରକାର ଅଂଶ ଦେଖାଯାଏ, ବାୟୁ ବାହୀ ନଳୀ ଓ ଫୁସଫୁସ ପାରେନକାଇମା । ଟ୍ରାକିଆ ନାମକ ବାଯୁବାହୀ ନଳୀ ତଣ୍ଟିରୁ ଆରମ୍ଭ ହୋଇ ଆସେ ଓ ଦୁଇ ଭାଗ ହୋଇ ବ୍ରୋଙ୍କସ ନାମରେ ଫୁସଫୁସ ମଧ୍ୟକୁ ପ୍ରବେଶ କରିଥାଏ । ଏହି ବ୍ରୋଙ୍କସ ଫୁସଫୁସ ମଧ୍ୟରେ ଶାଖା ପ୍ରଶାଖା ମେଲେଇ ବ୍ରୋଙ୍କିଓଲ ନାମ ନିଏ ଓ ଅତି ସରୁ ନଳୀରେ ପରିଣତ ହୁଏ । ପରିଶେଷରେ ଏହା ଫୁସଫୁସର ଆଲଭିଓଲାଇରେ ଶେଷ ହୁଏ । ଦୁଇଟିଯାକ ଫୁସଫୁସରେ ୨୪୦୦ କି.ମି. ବାଯୁବାହୀ ନଳୀ ଅଛି ଓ ୩୦୦ରୁ ୫୦୦ ଆଲଭିଓଲାଇ ଅଛି ଯାହାର ସରଫେସ ଏରିଆ ୧୦୦ ବର୍ଗ ମିଟର ବା ଗୋଟିଏ ଟେନିସ କୋର୍ଟ ସହ ସମାନ । ଶ୍ୱାସ କ୍ରିୟାରେ ମାନବ ଶରୀରରେ ପ୍ରତ୍ୟେକ ଜୀବକୋଷ ରକ୍ତରୁ ଅମ୍ଳଜାନ ଗ୍ରହଣ କରେ ଓ ଅଙ୍ଗାରକାମ୍ଳ ତ୍ୟାଗ କରେ । ଏହି ଅଙ୍ଗାରକାମ୍ଳ ରକ୍ତର ପ୍ଲାଜମାରେ ମିଳେଇ ଯାଇ ପ୍ରବାହିତ ହୁଏ, କିଛି ଅଂଶ ହେମୋଗ୍ଲୋବିନ ସହ ଯୋଡି ହୁଏ ଓ କିଛି ଜଳ ସହ ମିଶି କାର୍ବୋନିକ ଆନହାଇଡ୍ରେଜ ଏନଯାଇମଦ୍ୱାରା ବାଇକାର୍ବୋନେଟ ଆୟୋନ ତିଆରି ହୋଇ ରକ୍ତରେ ପ୍ରବାହିତ ହୁଏ । 2 + 2   2 3 2 3   + +  3 ଆଲଭିଓଲାଇହିଁ ଶ୍ୱାସକ୍ରିୟାର ମୂଖ୍ୟ ଅଙ୍ଗ ଯେଉଁଠି ଗ୍ୟାସ ବିନିମୟ ହୁଏ । ଏହାର କାନ୍ଥରେ ମାତ୍ର ଗୋଟିଏ ଧାଡି ଜୀବକୋଷ ଥାଏ ଓ ଏହା କାପିଲାରି ରକ୍ତନାଳୀ ସହ ଲାଗି ହୋଇ ଥାଏ । କାପିଲାରି କାନ୍ଥ ମଧ୍ୟ ବହୁତ ପତଳା । ସୁତରାଂ ଆଲଭିଓଲାଇ ଓ କାପିଲାରି ମଧ୍ୟରେ କେବଳ ଦୁଇଟି ସ୍ତର ଜୀବକୋଷ ଥାଏ । ଏହି ଦୁଇ ସ୍ତର ଭେଦ କରି ଗ୍ୟାସ ବିନିମୟ ହୁଏ । ଡିଫ୍ୟୁଜନ ପଦ୍ଧତିଦ୍ୱାରା ଅଙ୍ଗାରକାମ୍ଳ ରକ୍ତରୁ ବାହାରି ଆସି ଆଲଭିଓଲାଇରେ ପହଞ୍ଚେ ଓ ବାଯୁରେ ଥିବା ଅମ୍ଳଜାନ ଆଲଭିଓଲାଇରୁ ବାହାଋ ଯାଇ ରକ୍ତରେ ମିଶେ ।
କିଶୋରୀ ଚରଣ ଦାସ  (୧ ମାର୍ଚ୍ଚ ୧୯୨୪ - ୧୭ ଅଗଷ୍ଟ ୨୦୦୪ ) ଜଣେ କେନ୍ଦ୍ର ସାହିତ୍ୟ ଏକାଡେମି ପୁରସ୍କାର ପ୍ରାପ୍ତ ଲେଖକ  । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିଲେ । ବାଲ୍ୟ ଜୀବନ ଓ ଶିକ୍ଷା କିଶୋରୀ ଚରଣ, କଟକର ଖଟବିନ ସାହିରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ବିପ୍ର ଚରଣ ଦାସ ଓ ମାତା ସୀତାମଣି ଦେବୀ । ସେ ସମୟ ପୂର୍ବରୁ ଜନ୍ମ ହୋଇଥିବା ଜଣେ ଶିଶୁ ଥିଲେ । ଅତ୍ୟଧିକ ମୋଟା ହୋଇଯିବାରୁ ଶୈଶବରେ ୪ବର୍ଷ ହେବା ପର୍ଯ୍ୟନ୍ତ ତାଙ୍କର ଶାରୀରିକ ବିକାଶ ସ୍ୱଭାବିକ ନଥିଲା । ଗୋଟିଏ  'କେଶବ କଣ୍ଢେଇ'  ପ୍ରତି ତାଙ୍କର ବିଶେଷ ଆକର୍ଷଣ ଥିବା ଯୋଗୁ, ଜେଜେବାପା ନାମ ଦେଇଥିଲେ  'କେଶବ'  । କେଶବରୁ ଗ୍ଲେହାନାମ କେଶ ଓ ପରେ  'କିଶୋରୀ ଚରଣ'  ହୋଇଥିଲା । ତାଙ୍କର ପିତା ଜିଲ୍ଲା ଜଜ୍ ଭାବେ କାର୍ଯ୍ୟ କରିଥିଲେ ଓ ବଦଳି ଚାକିରି ଯୋଗୁଁ, କିଶୋରୀଙ୍କ ପିଲାଦିନ ଓଡ଼ିଶାର ବିଭିନ୍ନ ସ୍ଥାନରେ ବିତିଥିଲା । ସେ କେନ୍ଦ୍ରାପଡ଼ା ହାଇସ୍କୁଲରୁ ମାଟ୍ରିକ, ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ପାଟଣା ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ପାଠ ପଢ଼ିଥିଲେ । ବୃତ୍ତିଗତ ଜୀବନ ଓଡ଼ିଶା ପ୍ରଶାସନିକ ସେବା ଅଧିକାରୀ ଭାବରେ କିଶୋରୀ ଚରଣ ନିଜ ଚାକିରି ଜୀବନ ଆରମ୍ଭ କରିଥିଲେ । ତିନି ବର୍ଷ ପରେ ଇଣ୍ଡିଆନ ଅଡିଟ ଆଣ୍ଡ ଆକାଉଣ୍ଟସ ସର୍ଭିସରେ ଯୋଗ ଦେଇଥିଲେ । ଚାକିରି ଜୀବନର କୋଡ଼ିଏ ବର୍ଷ ବିତିଥିଲା କଲିକତା ଓ ନୂଆ ଦିଲ୍ଲୀରେ । ବିଦେଶରେ ମଧ୍ୟ କିଛି କାଳ ରହିଥିଲେ । ସାହିତ୍ୟ ସର୍ଜନା ଜୀବନର ବହୁ ବର୍ଷ ଓଡ଼ିଶା ବାହାରେ ବିତାଇଥିଲେ ମଧ୍ୟ, କିଶୋରୀଙ୍କର ସାହିତ୍ୟରେ ଓଡ଼ିଆ ଜୀବନର ପ୍ରତିଛବି ଦେଖିବାକୁ ମିଳୁଥିଲା । ସେ ସାତ ଖଣ୍ଡ ଉପନ୍ୟାସ ଓ କୋଡ଼ିଏ ଖଣ୍ଡ ଗଳ୍ପ ସଂକଳନ ରଚନା କରିଛନ୍ତି ।  'ନବୀନ'  ପତ୍ରିକାରେ ପ୍ରକାଶିତ  'ପରଦା ତଳେ'  ତାଙ୍କର ପ୍ରଥମ ପ୍ରକାଶିତ ଗଳ୍ପ ଥିଲା । ପ୍ରଥମେ କବିତା ଓ ପରେ ଗଳ୍ପ ଏବଂ ଉପନ୍ୟାସକୁ ଓହ୍ଲାଇଥିଲେ କିଶୋରୀ ଚରଣ । ମଧ୍ୟବିତ ଶ୍ରେଣୀର ଜୀବନ ସଂଗ୍ରାମ ତାଙ୍କ ରଚନାରେ ବିଶେଷ ଭାବରେ ଦେଖିବାକୁ ମିଳେ ।  "ଲେଖିବାକୁ ଭଲଲାଗେ; ତେଣୁ, ସେ ଲେଖୁଥିଲେ"  ବୋଲି କହିଥିଲେ କିଶୋରୀ ଚରଣ । କ୍ଷୁଦ୍ର ଗଳ୍ପ ପଦ ଓ ସମ୍ମାନ ସମ୍ମାନ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୭୬:  'ଠାକୁର ଘର'  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୪ : ମଣିହାର ପାଇଁ ଶାରଳା ପୁରସ୍କାର, ୧୯୮୬ : ଭିନ୍ନ ପାଉଁଶ ପାଇଁ ଝଙ୍କାର ପୁରସ୍କାର  (କ୍ଷୁଦ୍ରଗଳ୍ପ), ୧୯୭୪  (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) ବିଷୁବ ପୁରସ୍କାର, ୧୯୯୨ ଶେଷଜୀବନ କିଶୋରୀ ଚରଣ ୨୦୦୪ ଅଗଷ୍ଟ ୧୭ତାରିଖରେ ମୃତ୍ୟୁବରଣ କରିଥିଲେ  । ଶେଷଜୀବନ ସେ ନିଜ ଜନ୍ମସ୍ଥାନ ଖଟବିନ ସାହିରେ ହିଁ ବିତେଇଥିଲେ । ତାଙ୍କ ସ୍ମୃତିରେ କିଶୋରୀ ସାହିତ୍ୟ ସଂସଦ ତରଫରୁ ପ୍ରତିବର୍ଷ  "କିଶୋରୀ ଚରଣ ଦାସ ସାହିତ୍ୟ ପୁରସ୍କାର"  ପ୍ରଦାନ କରାଯାଏ ।
ତୀର୍ଥବାସୀ ପ୍ରଧାନ  (ମୃତ୍ୟୁ: ୨୧ ଜୁଲାଇ ୧୯୭୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବା ପରେ ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ତୀର୍ଥବାସୀ ପ୍ରଧାନଙ୍କ ବାପାଙ୍କ ନାମ ଶଶି ପ୍ରଧାନ ଏବଂ ପତ୍ନୀଙ୍କ ନାମ ଲକ୍ଷ୍ମୀ ପ୍ରଧାନ। ରାଜନୈତିକ ଜୀବନ ତୀର୍ଥବାସୀ ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରୁ ୧୯୫୬ ମସିହା ପର୍ଯ୍ୟନ୍ତ ସେ ୧ମ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ତୀର୍ଥବାସୀ ପ୍ରଧାନ ୧୯୭୦ ମସିହାର ଜୁଲାଇ ୨୧ ତାରିଖରେ ମୃତ୍ୟୁବରଣ କରିଥିଲେ । ୧୪ ସେପ୍ଟେମ୍ବର ୧୯୭୦ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ।
ମାଜିଟର ଭାରତୀୟ ରାଜ୍ୟ ସିକ୍କିମର ଏକ କ୍ଷୁଦ୍ର ଗ୍ରାମ । ଏହା ପୂର୍ବ ସିକ୍କିମର ରଙ୍ଗପୋ ସହରଠାରୁ 4 କିଲୋମିଟର ଦୂରରେ ଅବସ୍ଥିତ । ଏଠାରେ ବହୁଳ ସଂଖ୍ୟାରେ ନେପାଲୀ , ଭୁଟିଆ , ମରବାଦୀ , ବଙ୍ଗାଳୀ ରହିଥାନ୍ତି । ଏଠାରେ ସିକ୍କିମ ମଣିପାଲ ବିଶ୍ୱବିଦ୍ୟାଳୟ ଥିବାରୁ ଦେଶର ସବୁ ଅଞ୍ଚଳର ଛତ୍ରମାନେ ଆସି ଆବାସିକ ଭାବରେ ରହିଥାନ୍ତି । ଏଠାରେ ବହୁ ସଂଖ୍ୟାରେ ନେପାଲୀ ଅଧିବାସୀ ଥିବାରୁ ନେପାଲୀ ଭାଷା ବେଶୀ ବ୍ୟବହାର ହେଇଥାଏ । ଏହା ବ୍ଯତୀତ ହିନ୍ଦୀ ମଧ୍ୟ ପ୍ରଚଳିତ । ଭୌଗୋଳିକ ଅବସ୍ଥିତି ମାଜିଟର 27.1894  88.4978    / 27.1894; 88.4978.ଠାରେ ଅବସ୍ଥିତ ।ଏହା ସମୁଦ୍ରପତ୍ତନଠାରୁ 660 ଫୁଟ ଉପରେ ରହିଛି ଓ ଏଠାକାର ଜଳବାଯୁ ନାତିଶୀତୋସ୍ମ ରହିଥାଏ । ସିକ୍କିମ ମଣିପାଲ ବିଶ୍ୱବିଦ୍ୟାଳୟ ସାରା ଭାରତରେ ବିଭିନ୍ନ ସହରରେ ଦୁରନ୍ତ ଶିକ୍ଷା ପାଇଁ ସୁଯୋଗ ପ୍ରଦାନ କରୁଥିବା ବେସରକାରୀ ସିକ୍କିମ ମଣିପାଲ ବିଶ୍ୱବିଦ୍ୟାଳୟର ମୁଖ୍ୟ କେମ୍ପାସ ମାଜିଟରଠାରେ ରହିଛି । ଅରଣ୍ୟର ସବୁଜିମା ଘେରା ସ୍ଥାନରେ ଏହାର ସୁଦୃଶ୍ୟ ପରିସର ଭିତରେ ସାରା ଦେଶରୁ ଆସି ଛତ୍ର ଛାତ୍ରୀମାନେ ଶିକ୍ଷ୍ୟ ନେଇଥାନ୍ତି । ସେଠାରେ ଇଂଜିନିଯରିଂ , ମେଡିକାଲ ସମେତ ଅନ୍ୟ ବାଇସେୟିକ ତଥା ପ୍ରଯୁକ୍ତିକ ବିଦ୍ୟା ପାଇଁ ଡିଗ୍ରୀ ପ୍ରଦାନର ବ୍ୟବସ୍ଥା ଥାଏ । ରେଳ ସଂଯୋଗ ସେଭାକୋଠାରୁ ଏଠାକୁ ଏକ ରେଳ ଏକ୍ସଟେନସନ କାର୍ଯ୍ୟ ବର୍ତ୍ତମାନ ଅଗ୍ରଗତି କରୁଛି ।
ତ୍ରିଭୁଜ  ( : ) ହେଉଛି ଏକ ମୋଳିକ ଜ୍ୟାମିତିକ ଆକାର  । ଏହାର ଏକ ବହୁଭୂଜ ଯାହାର ତିନୋଟି  'କୋଣ'  ଓ ତିନୋଟି  'ବାହୁ'   (ରେଖାଖଣ୍ଡ) ଥାଏ  । ଯଦି ଗୋଟିଏ ତ୍ରିଭୁଜର ତିନୋଟି କୋଣ  'କ' ,  'ଖ'  ଓ  'ଗ'  ହୁଏ ତେବେ ଏହାକୁ  ' କଖଗ'  ଭାବେ ଲେଖାଯିବ । ଯୁକ୍ଲିଡୀୟ ଜ୍ୟାମିତିରେ ଏକ ସରଳରେଖାରେ ଅବସ୍ଥାନ କରୁନଥିବା ଯେକୌଣସି ତିନୋଟି ବିନ୍ଦୁ କେବଳ ଏକ ମାତ୍ର ତ୍ରିଭୁଜକୁ ସୁଚାଇଥାନ୍ତି । ବିଭିନ୍ନ ପ୍ରକାରର ତ୍ରିଭୁଜ ବାହୁ ଅନୁଯାୟୀ ତ୍ରିଭୁଜ ୩ ପ୍ରକାର ଯଥା: ସମ ବାହୁ - ଯେଉଁ ତ୍ରିଭୁଜର ୩ଟି ଯାକ ବାହୁ ସମାନ ତାହାକୁ ସମ ବାହୁ ତ୍ରିଭୁଜ କୁହାଯାଏ । ସମଦ୍ୱି ବାହୁ - ଯେଉଁ ତ୍ରିଭୁଜର ଯେକୋଣସି ୨ଟି ବାହୁର ପରିମାଣ ସମାନ ତାହାକୁ ସମ ଦ୍ୱିବାହୁ ତ୍ରିଭୁଜ କୁହାଯାଏ । ବିଷମ ବାହୁ - ଯେଉଁ ତ୍ରିଭୁଜର କୌଣସି ବାହୁର ପରିମାଣ ସମାନ ନୁହେଁ ତାହାକୁ ବିଷମ ବାହୁ ତ୍ରିଭୁଜ କୁହାଯାଏ । କୋଣ ଅନୁଯାଇ ତ୍ରିଭୁଜ ୩ ପ୍ରକାର।ଯଥା: ସୂକ୍ଷ୍ମ କୋଣି - ଯେଉଁ ତ୍ରିଭୁଜର ପ୍ରତ୍ୟେକ କୋଣ ସୁକ୍ଷ୍ମ କୋଣ ବା ୯୦ ରୁ କମ । ସମ କୋଣି - ଯେଉଁ ତ୍ରିଭୁଜର ଗୋଟିଏ କୋଣ ସମକୋଣ ବା ୯୦ । ସ୍ଥୂଳ କୋଣି - ଯେଉଁ ତ୍ରିଭୁଜର ଗୋଟିଏ କୋଣ ସ୍ଥୂଳକୋଣ । ତ୍ରିଭୁଜ ସମ୍ପର୍କୀୟ ବିବିଧ ତଥ୍ୟ ତ୍ରିଭୁଜର ତିନି କୋଣର ସମଷ୍ଟି ୧୮୦  । ତ୍ରିଭୁଜର ଯେ କୌଣସି ଦୁଇ ବାହୁର ସମଷ୍ଟି ତୃତୀୟ ବାହୁଠାରୁ ବୃହତ୍ତର । ତ୍ରିଭୁଜର ଯେ କୌଣସି ଦୁଇ କୋଣର ସମଷ୍ଟି ତୃତୀୟ କୋଣର ବହିଃସ୍ଥ କୋଣ ସହ ସମାନ । ଗାଣିତିକ ସମାଧାନ ବାହୁ ଓ କୋଣ ତ୍ରିଭୁଜର ଛଅ ଗୋଟି ତଥ୍ୟ  (ତିନି ବାହୁ ଓ ତିନି କୋଣ) ମଧ୍ୟରୁ ଅନ୍ତତଃ ତିନୋଟିର ମୂଲ୍ୟ ଜାଣିଲେ ଅନ୍ୟ ୩ଟିର ସମାଧାନ ହୋଇପାରିବ  । ସମକୋଣୀ ତ୍ରିଭୁଜର କର୍ଣ୍ଣର ବର୍ଗ, ଏହାର ଅନ୍ୟ ଦୁଇ ବାହୁର ବର୍ଗର ସମଷ୍ଟି ସହ ସମାନ । ଏହା ପିଥ।ଗୋରାସ ନିୟମ ଭାବେ ପରିଚିତ । କ୍ଷେତ୍ରଫଳ ଯେ କୌଣସି ତ୍ରିଭୁଜର କ୍ଷେତ୍ରଫଳ ଏହାର ଭୁମି ଓ ଉଚ୍ଚତାର ଗୁଣଫଳର ଅର୍ଦ୍ଧେକ ସହ ସମାନ । ଅର୍ଥାତ, 1 2 {  {  {1}{2}} }  ( ଏଠାରେ କ୍ଷେତ୍ରଫଳ, ଭୂମି ଓ ଉଚ୍ଚତା ) ହୀରୋନଙ୍କ ସୂତ୍ର ପ୍ରକାରେ ମଧ୍ୟ ଯେ କୌଣସି ତ୍ରିଭୁଜର କ୍ଷେତ୍ରଫଳ ହେବ:                   {  {  { }}}  ( ଏଠାରେ , ଓ , ହେଉଛନ୍ତି ତ୍ରିଭୁଜର ତିନି ବାହୁ ଏବଂ ତ୍ରିଭୁଜର ପରିସୀମାର ଅର୍ଦ୍ଧେକ ଏବଂ ହେଉଛି ତ୍ରିଭୁଜର କ୍ଷେତ୍ରଫଳ ) ହୀରୋନଙ୍କ ସୂତ୍ରକୁ ଅଲଗା ସମୀକରଣ ଭାବେ ମଧ୍ୟ ପ୍ରକାଶ କରାଯାଇପାରିବ  । ଯେପରିକି; 1 4  ( 2 + 2 + 2 ) 2   2  ( 4 + 4 + 4 ) {  {  {1}{4}}{  { ( ^{2}+ ^{2}+ ^{2})^{2}-2 ( ^{4}+ ^{4}+ ^{4})}}} 1 4 2   2 2 + 2 2 + 2 2      ( 4 + 4 + 4 ) {  {  {1}{4}}{  {2  ^{2} ^{2}+ ^{2} ^{2}+ ^{2} ^{2} - ( ^{4}+ ^{4}+ ^{4})}}} 1 4   +         +       + +    ( + + ) . {  {  {1}{4}}{  {  + -   - +  - + +  ( + + )}}.} ଏହାଛଡା ତ୍ରିଭୁଜର କ୍ଷେତ୍ରଫଳର ଅନ୍ୟ ଏକ ସୂତ୍ର ହେଲା:   {    }  (ଏଠାରେ ତ୍ରିଭୁଜର ଅନ୍ତର୍ଲିଖିତ ବୃତ୍ତର ବ୍ୟାସାର୍ଦ୍ଧ ଏବଂ ତ୍ରିଭୁଜର ପରିସୀମାର ଅର୍ଦ୍ଧେକ ) ସଦୃଶ ଓ ସର୍ବସମ ଦୁଇଟି ତ୍ରିଭୁଜ ମଧ୍ୟରେ ଗୋଟିଏର ତିନିକୋଣ ଯଦି ଅନ୍ୟ ତ୍ରିଭୁଜର ତିନିକୋଣ ସହ ସମାନ ତେବେ ତ୍ରିଭୁଜଦ୍ୱୟ ପରସ୍ପର ସଦୃଶ  । କିନ୍ତୁ ନିମ୍ନ କେତୋଟି ସର୍ତ୍ତରେ ହିଁ ଦୁଇଟି ତ୍ରିଭୁଜର ସର୍ବସମତା  (ପ୍ରଥମ ତ୍ରିଭୁଜର ବାହୁତ୍ରୟ, କୋଣତ୍ରୟ ଏବଂ କ୍ଷେତ୍ରଫଳ ଅନ୍ୟ ତ୍ରିଭୁଜର ଯଥାକ୍ରମେ ବାହୁତ୍ରୟ, କୋଣତ୍ରୟ ଏବଂ କ୍ଷେତ୍ରଫଳ ସହ ସମାନ ) ପ୍ରମାଣିତ ହୋଇପାରିବ  । ଯେପରିକି ପ୍ରଥମ ତ୍ରିଭୁଜର ଦୁଇ ବାହୁ ଏବଂ ଅନ୍ତର୍ଗତ କୋଣ  ଯଦି ଅନ୍ୟ ତ୍ରିଭୁଜର ଦୁଇ ବାହୁ ଏବଂ ଅନ୍ତର୍ଗତ କୋଣ ସହ ସମାନ ହୁଅନ୍ତି । ପ୍ରଥମ ତ୍ରିଭୁଜର ଏକ ବାହୁ ଏବଂ ଏହା ସଂଲଗ୍ନ ଦୁଇ କୋଣ  ଯଦି ଅନ୍ୟ ତ୍ରିଭୁଜର ଏକ ବାହୁ ଏବଂ ଏହା ସଂଲଗ୍ନ ଦୁଇ କୋଣ ସହ ସମାନ ହୁଅନ୍ତି । ପ୍ରଥମ ତ୍ରିଭୁଜର ତିନି ବାହୁ   ଯଦି ଯଦି ଅନ୍ୟ ତ୍ରିଭୁଜର ତିନି ବାହୁ ସହ ସମାନ ହୁଅନ୍ତି ।
ଡାହାଣ ଉମ୍ମେଇଦ ଭବନ ମହଲ , ଜୋଧପୁର ଭାରତୀୟ ରାଜ୍ୟ ରାଜସ୍ଥାନ ଏଈତିହାସିକ ମହଲ , ଦୁର୍ଗ ଓ ପ୍ରାଚୀନ ସ୍ଥାପତ୍ୟ ପାଇଁ ବିଖ୍ୟାତ ।
ଉପେନ୍ଦ୍ର ଜେନା  (୧ ଜାନୁଆରୀ ୧୯୨୦ - ୨୬ ମାର୍ଚ୍ଚ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ରାଜନୀତିରେ ସେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଉପେନ୍ଦ୍ର ଜେନା ୧୯୨୦ ମସିହାର ଜାନୁଆରୀ ମାସ ୧ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଟବର ଜେନା । ତାଙ୍କର ପତ୍ନୀଙ୍କ ନାମ ରେବତୀ ଜେନା । ଉପେନ୍ଦ୍ରଙ୍କର ୪ ପୁଅ ଓ ୧ ଝିଅଙ୍କ ସମେତ ସମୁଦାୟ ସନ୍ତାନସନ୍ତତି ସଂଖ୍ୟା ଥିଲା ୫ । ରାଜନୈତିକ ଜୀବନ ଉପେନ୍ଦ୍ର ଜେନା ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ଉପେନ୍ଦ୍ର ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୧,୯୨୯ ଖଣ୍ଡ ଭୋଟ ପାଇ ବିଜୟୀ ହୋଇ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ତାଙ୍କ ସହ ବୀରକିଶୋର ଜେନା ଯୁଗ୍ମ ଭାବରେ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୭ ମସିହାରୁ ୧୯୬୧ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଉପେନ୍ଦ୍ର ଜେନା ୧୯୬୩ ମସିହାର ମାର୍ଚ୍ଚ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୩ ବର୍ଷ ବୟସ ହୋଇଥିଲା ।
ବ୍ରଜରାଜନଗର  (କ୍ରମିକ ସଂଖ୍ୟା: ୬) ଝାରସୁଗୁଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବ୍ରଜରାଜନଗର  (ପୌ), ବେଲପାହାଡ଼  (ବି), ଲଖନପୁର ବ୍ଳକ ଓ ଝାରସୁଗୁଡ଼ା ବ୍ଳକର କିଛି ଅଂଶ  । ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ସୁରେଶ ପୂଜାରୀ ବିଜୁ ଜନତା ଦଳ ପ୍ରାର୍ଥୀ ଅଳକା ମହାନ୍ତିଙ୍କ ଠାରୁ ୨୬,୭୮୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୬୧ରୁ ୨୦୨୪ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଧୀର ପାଣି ପଥର କାଟେ ଡିଡି ଓଡ଼ିଆରେ ପ୍ରସାରିତ ହୋଇଥିବା ଏକ ଓଡ଼ିଆ ଟେଲି ଫିଲ୍ମ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ନନ୍ଦ ।
ଇଉଷ୍ଟାସିଆନ ନଳୀ ଦୁଷ୍କ୍ରିୟା ବା ଇଉଷ୍ଟାସିଆନ୍ ଟ୍ୟୁବ୍ ଡିସଫଙ୍କସନ୍  ରୋଗରେ ମଧ୍ୟ କର୍ଣ୍ଣରେ ଅସ୍ୱାଭାବିକ ଚାପ ସୃଷ୍ଟି ହେବା ଯୋଗୁ ଲକ୍ଷଣ ଦେଖାଯାଏ  କାନରେ ପୂର୍ଣ୍ଣତା, ଶବ୍ଦ କିମ୍ବା ଯନ୍ତ୍ରଣା ହୁଏ । ଅନ୍ୟାନ୍ୟ ଲକ୍ଷଣଗୁଡ଼ିକରେ କାନରେ ଝିଁ ଝିଁ ଶବ୍ଦ ବା ଦବିଯାଇଥିବା ସ୍ୱର ଶୁଣା ଯାଇପାରେ  କାରଣ: ଉର୍ଦ୍ଧ୍ୱ ଶ୍ୱାସକ୍ରିୟା ନଳୀ ସଂକ୍ରମଣ, ଆଲର୍ଜିକ ରାଇନାଇଟିସ୍, ଚାପ ପରିବର୍ତ୍ତନ କିମ୍ବା ସାମ୍ପ୍ରତିକ ଓଜନ ହ୍ରାସ ହୋଇପାରେ  ଲକ୍ଷଣ ଏବଂ ଶାରୀରିକ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏହାକୁ ତିନୋଟି ପ୍ରକାରରେ ବିଭକ୍ତ କରାଯାଇଛି: ଡାଇଲେଟୋରୀରେ ଟ୍ୟୁବ୍ ଖୋଲା ନଥିବା; ବାରୋ-ଚ୍ୟାଲେଞ୍ଜ୍ ପ୍ରେରିତ, ଯାହା ଚାପ ପରିବର୍ତ୍ତନ ସହିତ ଘଟେ; ଏବଂ ପାଟୁଲସ ଯେଉଁଥିରେ ନଳୀ ସଠିକ୍ ଭାବରେ ବନ୍ଦ ହୋଇନଥାଏ  ରୋଗ ସମୟ ଉପରେ ନିର୍ଭର କରି ତିନି ମାସରୁ ଅଧିକ ହୋଇଥିଲେ କ୍ରନିକ ଓ ତା 'ଠାରୁ କମ୍ ସମୟର ହୋଇଥିଲେ ତୀବ୍ର କୁହାଯାଏ । ସମ୍ଭାବ୍ୟ କାରଣ ଉପରେ ଚିକିତ୍ସା ନିର୍ଭର କରେ  ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଥିଲେ ତାହାର ଚିକିତ୍ସା, ଆଲର୍ଜି କାରକଠାରୁ ଦୂରେଇ ରହିବା, ବର୍ଦ୍ଧିତ ଟନ୍ସିଲ୍ ଅପସାରଣ କରିବା କିମ୍ବା ନଳୀ ବିସ୍ତାର କରିବା ଚିକିତ୍ସା କରାଯାଇପାରେ  ଏହା ପ୍ରାୟ ୧୦% ବୟସ୍କ ଲୋକଙ୍କୁ ପ୍ରଭାବିତ କରିଥାଏ। କୋଡ଼ିଏ ବର୍ଷରୁ କମ୍ ବୟସର ପୁରୁଷମାନେ ଅଧିକ ପ୍ରଭାବିତ ହୋଇଥିବାବେଳେ ଅଧିକ ବୟସରେ ମହିଳାମାନେ ଅଧିକ ପ୍ରଭାବିତ ହେବାର ସମ୍ଭାବନା ଥାଏ
ସେଫଡିଟୋରେନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସ୍ପେକ୍ଟ୍ରାସେଫ, ହେଉଛି ଏକ ଆଣ୍ଟିବାୟୋଟିକ୍ ଯାହା ଗଳା ସଂକ୍ରମଣ  (ଷ୍ଟ୍ରେପ୍ ଗଳା), ଶ୍ୱାସକ୍ରିୟା ସଂକ୍ରମଣ ଏବଂ ଚର୍ମ ଏବଂ ଚର୍ମ ଗଠନ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଉଭୟ ଗ୍ରାମ-ପଜିଟିଭ ଏବଂ ଗ୍ରାମ-ନକାରାତ୍ମକ ଜୀବାଣୁ ବିରୁଦ୍ଧରେ ପ୍ରଭାବଶାଳୀ । ଏହାକୁ ଖାଦ୍ୟ ସହିତ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ମୁଣ୍ଡବିନ୍ଧା, ହୃଦଘାତ, ଏବଂ ଯୋନୀପଥ ଇଷ୍ଟ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିଓଏଡେସ୍ ଡିଫିସିଲ ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ କିନ୍ତୁ ଏହାର ବ୍ୟବହାର ଭଲରୂପେ ଅଧ୍ୟୟନ କରାଯାଇ ନାହିଁ । ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରିନ୍ ଯାହା ଜୀବାଣୁ କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ । ସେଫଡିଟୋରେନ ୧୯୮୪ ମସିହାରେ ପ୍ୟାଟେଣ୍ଟ ହୋଇଥିଲେ ଏବଂ ୧୯୯୪ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲ । ୨୦୦୧ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା। ଏହା ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ଆଉ ବ୍ୟବସାୟିକ ଭାବରେ ଉପଲବ୍ଧ ନୁହେଁ।
ଜୟଦେବ ପୁରସ୍କାର ଓଡ଼ିଆ କଥାଚିତ୍ରକୁ ଜୀବନ ବ୍ୟାପି ଅବଦାନ ନିମନ୍ତେ ସଂସ୍କୃତି ବିଭାଗ ପକ୍ଷରୁ ଦିଆଯାଉଥିବା ସର୍ବୋଚ୍ଚ ସମ୍ମାନ । ପୁରସ୍କାର ବାବଦକୁ ଦୁଇଲକ୍ଷ ଟଙ୍କା ପ୍ରଦାନ କରାଯାଇଥାଏ ।
ଆଲୋକା କାନୁନଗୋ,  (ଜନ୍ମ: ୨୬ ନଭେମ୍ବର ୧୯୫୫) ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ  । ଓଡ଼ିଶୀ ନୃତ୍ୟରେ ପାରଦର୍ଶିତା ନିମନ୍ତେ ତାଙ୍କୁ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ, କେନ୍ଦ୍ର ସଂସ୍କୃତି ମନ୍ତ୍ରଣାଳୟ ତରଫରୁ ସିନିୟର ଫେଲୋସିପ ଆଦି ସମ୍ମାନ ମିଳିଛି । କଲିକତାରେ ଶିଞ୍ଜନ ନାମକ ତାଙ୍କର ଏକ ଓଡ଼ିଶୀ ନୃତ୍ୟ ଶିକ୍ଷାନୁଷ୍ଠାନ ରହିଛି । ବ୍ୟକ୍ତିଗତ ଜୀବନ ଆଲୋକା କାନୁନଗୋଙ୍କ ଜନ୍ମ ନାମ ଥିଲା ଆଲୋକ ପ୍ରଭା କାନୁନଗୋ । ସେ ୧୯୫୫ ମସିହାରେ କଟକଠାରେ ଜନ୍ମଗ୍ରହଣ କରିଥିଲେ । ପିଲାଦିନେ ସେ, ଆକାଶବାଣୀ କଟକରେ ଶିଶୁ କଳାକାର ଭାବରେ ଓ ଅନ୍ୟାନ୍ୟ ମଞ୍ଚ ନାଟକରେ କାର୍ଯ୍ୟ କରୁଥିଲେ । ସେ ପ୍ରଥମେ ଗୁରୁ ରଘୁନାଥ ଦତ୍ତ ଓ ପରେ ଗୁରୁ କେଳୁଚରଣ ମହାପାତ୍ରଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷାଲାଭ କରିଥିଲେ । ନର୍ତ୍ତକୀ ଜୀବନ ଆଲୋକା, ଭାରତର ବିଭିନ୍ନ ସ୍ଥାନ ବ୍ୟତୀତ ଜାପାନ, ବ୍ରିଟେନ, ଅଷ୍ଟ୍ରେଲିଆ, ଜର୍ମାନୀ, ଆଜରବାଇଜନ, ନେପାଳ, ବଙ୍ଗଳାଦେଶ, ଆରବ ଆଦି ଦେଶରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଛନ୍ତି । ସେ ନୃତ୍ୟ ପ୍ରଦର୍ଶନ କରିଥିବା ଉତ୍ସବମାନଙ୍କ ମଧ୍ୟରେ ମୁକ୍ତେଶ୍ୱର ନୃତ୍ୟ ଉତ୍ସବ, କୋଣାର୍କ ନୃତ୍ୟ ଉତ୍ସବ, ଖଜୁରାହୋ ନୃତ୍ୟ ଉତ୍ସବ, ସୂର୍ଯ୍ୟ ଉତ୍ସବ, ମୂଦ୍ରା ଉତ୍ସବ, ଉଦୟ ଶଙ୍କର ନୃତ୍ୟ ଉତ୍ସବ ଆଦି ଅନ୍ୟତମ । ଓଡ଼ିଶୀ ନୃତ୍ୟର ବାନ୍ଧ ଓ ଶବ୍ଦ ନୃତ୍ୟ ଉପରେ ସେ ଅନେକ ପ୍ରବନ୍ଧ ଓ ରିସର୍ଚ୍ଚ ପେପର ଲେଖିଛନ୍ତି ତଥା ଦେଶ ବିଦେଶରେ ଅନେକ କର୍ମଶାଳାରେ ଏ ବାବଦରେ ନିଜର ବକ୍ତବ୍ୟ ରଖିଛନ୍ତି । କେନ୍ଦ୍ର ସଂସ୍କୃତି ମନ୍ତ୍ରଣାଳୟ ତରଫରୁ ତାଙ୍କୁ ଉଭୟ ଜୁନିୟର ଓ ସିନିୟର ଫେଲୋସିପ ପ୍ରାପ୍ତ ହୋଇସାରିଛି ।
ଅଞ୍ଜେଲିନା ଜୋଲି  (; ଜନ୍ମ: ଅଞ୍ଜେଲିନା ଜୋଲି ଭୋଇଗତ୍, ୪ ଜୁନ୍ ୧୯୭୫) ଜଣେ ଆମେରିକୀୟ ଅଭିନେତ୍ରୀ ଏବଂ ଚଳଚ୍ଚିତ୍ର ନିର୍ମାତା  । ସେ ଗୋଟିଏ ଆକାଡେମୀ ପୁରସ୍କାର, ଦୁଇଟି ଗିଲ୍ଡ ପୁରସ୍କାର ଏବଂ ତିନୋଟି ଗୋଲ୍ଡେନ୍ ଗ୍ଲୋବ୍ ପୁରସ୍କାର ପାଇଛନ୍ତି । ଏଥି‌ସ‌ହ ହଲିଉଡ୍‌ର ସବୁଠାରୁ ଅଧିକ ପାରିଶ୍ରମିକ ନେଉଥିବା ଆଭିନେତ୍ରୀମାନଙ୍କ ମଧ୍ଯରୁ ଆଞ୍ଜେଲିନା ଅନ୍ୟତମ । ଆଞ୍ଜେଲିନା ଜଣେ ଶିଶୁ କଳାକାର ଭାବରେ ତାଙ୍କର ବାପାଙ୍କର ସ‌ହ ୧୯୮୨ ମସିହରେ ଅଭିନୟ ଆରମ୍ଭ କରିଥିଲେ । ତାଙ୍କର ପ୍ରଥମ ଚଳଚ୍ଚିତ୍ର ଥିଲା ଲୁକିନ୍ ଟୁ ଗେଟ୍ ଆଉଟ୍ । ଏହପରେ ତାଙ୍କର ଗୋଟିଏ ଦିଶନ୍ଧିପରେ ତାଙ୍କର ଅଭିନୟ ଆରମ୍ବ ହେଲା ୧୯୯୩ରୁ । ନାୟିକା ଭାବରେ ସେ ଏକ ସ୍ୱଳ୍ପ ବ୍ୟୟରେ ନିର୍ମିତ ଏକ ଚଳଚ୍ଚିତ୍ର କାଏବୋର୍ଗ ୨ ଜରିଆରେ ଅଭିନୟ ଆରମ୍ଭ କରିଥିଲେ । ୧୯୯୫ ମସିହାରେ ମୁକ୍ତିଲାଭ କରିଥିବା ହ୍ୟାକର୍‌ସ୍ ଚଳଚ୍ଚିତ୍ରରେ ତାଙ୍କୁ ଏକ ବଡ଼ ଭୂମିକରେ ସୁଯୋଗ ମିଳିଥିଲା ଏବଂ ସେଥିରେ ସେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ଏହାପରେ ଆଞ୍ଜେଲିନା କିଛି ଆତ୍ମଜୀବନି ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ର ଗୁଡ଼ିକ ପାଇଁ ତାଙ୍କୁ ସମୀକ୍ଷକମାନେ ପ୍ରଶଂସା କରିଥିଲେ । ୧୯୯୭ ମସିହାର ଜର୍ଜ ୱାଲେନ୍ସ ଏବଂ ୧୯୯୮ ମସିହାର ଜିଆ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ୧୯୯୯ ମସିହାରେ ଗାର୍ଲ ଇଣ୍ଟରପ୍ଟେଡ୍‌ରେ ଆଞ୍ଜେଲିନା ଅଭିନୟ କରିଥିଲେ ଏବଂ ଚଳଚ୍ଚିତ୍ର ପାଇଁ ତାଙ୍କୁ ଆକାଡ଼େମି ପୁରସ୍କାର ମିଳିଥିଲା । ଏଥିରେ ସେ ସ‌ହ-ଅଭିନେତ୍ରୀ ଭାବରେ ପୁରସ୍କାର ପାଇଥିଲେ । ୨୦୦୧ ମସିହାରେ ଆଞ୍ଜେଲିନା ଜୋଲି ଏକ ଭିଡ଼ିଓ ଗେମ୍‌ରେ ନାୟିକା ଭାବରେ କାର୍ଯ୍ୟ କରିଥିଲେ । ୨୦୦୧ ମସିହାରେ ମୁକ୍ତିଲାଭ କରିଥିବା ଲାରା କ୍ରଫ୍ଟ: ଟମ୍ବ ରାଇଡର ଭିଡ଼ିଓ ଗେମ୍‌ର ମୁଖ୍ୟ ଚରିତ୍ର ଲାରା କ୍ରଫ୍ଟ ଭାବରେ ଆଞ୍ଜେଲିନା କାର୍ଯ୍ୟ କରିଥିଲେ ଏବଂ ଏହି ଗେମ୍‌ରେ ତାଙ୍କର କାର୍ଯ୍ୟ ଯୋଗୁଁ ସେ ଇଂରାଜୀ ଚଳଚ୍ଚିତ୍ର ଜଗତ ତ‌ଥା ହଲିଉଡର ଜଣେ ଖ୍ୟାତାନାମା ଅଭିନେତ୍ରୀ ଭାବରେ ପରିଗଣିତ ହୋଇଥିଲେ ଓ ଅଧିକ ସଫଳ ଚଳଚ୍ଚିତ୍ର ତାଙ୍କୁ ସ୍ଥାନ ମିଳିଥିଲା । ୨୦୦୫ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ମିଷ୍ଟର ଆଣ୍ଡ ମିସେସ୍ ସ୍ମିଥ୍, ୨୦୦୮ର ୱାଣ୍ଟେଡ୍ ଏବଂ ୨୦୧୦ର ସଲ୍ଟ ଆଦି ଚଳଚ୍ଚିତ୍ରରେ ଆଞ୍ଜେଲିନା ବିଭିନ୍ନ ପ୍ରକାର ଷ୍ଟଣ୍ଟ କରିବା ସ‌ହ ଆକ୍ସନ ଦୃଶ୍ୟ କରିଥିଲେ । ଏହି ଚଳଚ୍ଚିତ୍ରଗୁଡ଼ିକ ସଫଳ ହେବାସ‌ହ ତାଙ୍କୁ ଭୂମିକାକୁ ଦର୍ଶକ ପସନ୍ଦ କରିଥିଲେ । ୨୦୦୭ ମସିହାର ଚଳଚ୍ଚିତ୍ର ଏ ମାଇଟି ହାର୍ଟ ଓ ୨୦୦୮ର ଚଳଚ୍ଚିତ୍ର ଚ୍ୟାଲେଞ୍ଜିଂ ପାଇଁ ଅଞ୍ଜେଲିନା ଜୋଲିକୁ ସମାଲୋଚନାତ୍ମକ ପ୍ରଶଂସା ମିଳିଥିଲା ଏବଂ ସେ ଏହି ଦୁଇଟି ଚଳଚ୍ଚିତ୍ର ପାଇଁ ଆକାଡେମି ଆୱାର୍ଡ଼ ପାଇଁ ମଧ୍ୟ ମନୋନୀତ ହୋଇଥିଲେ । ୨୦୧୪ରେ ଅଞ୍ଜେଲିନାଙ୍କର ସବୁଠାରୁ ବଡ଼ ବ୍ୟବସାୟିକ ସଫଳତା ପାଇଥିବା ଚଳଚ୍ଚିତ୍ର ମାଲେଫିସେଣ୍ଟ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ସେ ଜଣେ ଦୁଷ୍ଟପରୀ ଭୂମିକାରେ ଅଭିନୟ କରିଥିଲେ । ୨୦୧୦ ପରେ ଅଞ୍ଜେଲିନା ନିର୍ଦ୍ଦେଶନା, ଚିତ୍ରନାଟ୍ୟ ରଚନା ଏବଂ ପ୍ରଯୋଜନା ଆରମ୍ଭ କରିଥିଲେ । ୨୦୧୧ର ଚଳଚ୍ଚିତ୍ର ଲାଣ୍ଡ ଅଫ୍ ବ୍ଲଡ୍ ଆଣ୍ଡ ହନି, ୨୦୧୪ର ଅନ୍‌ବ୍ରୋକେନ୍ ଏବଂ ୨୦୧୭ର ଫାର୍ସ୍ଟ ଦେ କିଲ୍‌ଡ୍ ମାଇଁ ଫାଦର୍ ଆଦି ଚଳଚ୍ଚିତ୍ର ତାଙ୍କଦ୍ୱାରା ତିଆରି ହୋଇଥିଲା । ଚଳଚ୍ଚିତ୍ର ଦୁନିଆରେ କାମ କରିବା ବ୍ୟତୀତ ଅଞ୍ଜେଲିନା ମଧ୍ୟ କିଛି ସାମାଜିକ ସେବା ସଂସ୍ଥା ସ‌ହ ଜଡ଼ିତ ଅଛନ୍ତି । ତାଙ୍କର କାମ ପାଇଁ ତାଙ୍କୁ ଜୀନ୍ ହର୍‌ସଲ୍ଟ ହ୍ୟୁମାନିଟାରିଆନ୍ ପୁରସ୍କାର ଏବଂ କିଛି ବିଶେଷ ପୁରସ୍କାରରେ ସମ୍ମାନିତ କରାଯାଇଛି । ସେ ଆରକ୍ଷଣ, ଶିକ୍ଷା ଏବଂ ମହିଳା ଅଧିକାର ଉପରେ ବିଶେଷ ଭାବରେ କାର୍ଯ୍ୟ କରନ୍ତି । ଯୁକ୍ତରାଷ୍ଟ୍ର ଆମେରିକାରେ ଶରଣାର୍ଥୀମାନଙ୍କ ତରଫରୁ ଜଣେ ବକ୍ତା ଭାବରେ ତାଙ୍କର କାର୍ଯ୍ୟ ସବୁଠାରୁ ଉଲ୍ଲେଖନୟୀ କାର୍ଯ୍ୟ ଭାବରେ ଗଣନା କରାଯାଏ । ଆଞ୍ଜେଲିନା ତାଙ୍କର ପ୍ରାକ୍ତନ ପତି ଜନି ଲୀ ମିଲର୍ ଏବଂ ବିଲ୍ଲି ବ‌ବ୍‌ଙ୍କୁ ଛାଡ଼ିବା ପରେ ବ୍ରାଡ଼ ପିଟଙ୍କୁ ବିବାହ କରିଥିଲେ ଏବଂ ୨୦୧୬ରେ ଉଭୟଙ୍କର ବିବାହ ବିଚ୍ଛେଦ ହୋଇଥିଲା । ଅଞ୍ଜେଲିନାଙ୍କର ସମୁଦାୟ ୬ଟି ସନ୍ତାନ ଅଛନ୍ତି, ସେମାନଙ୍କ ମଧ୍ୟରୁ ୩ଜଣଙ୍କୁ ସେ ଅଲଗା ଅଲଗା ଦେଶରୁ ପୋଷ୍ୟ ସନ୍ତାନ ଭାବରେ ଗ୍ରହଣ କରିଥିଲେ ।
ଇଲୋପେରିଡୋନ, ଫାନାପ୍ଟ ଏବଂ ଜୋମାରିଲ୍ ଏହାର ବେପାର ନାମ, ହେଉଛି ଏକ ଏଟିପିକାଲ୍ ଆଣ୍ଟିସାଇକୋଟିକ ଔଷଧ ଯାହା ସିଜୋଫ୍ରେନିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ପ୍ରଭାବ ମିଳିବାକୁ ଦୁଇରୁ ତିନି ସପ୍ତାହ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଶୁଖିଲା ପାଟି, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ଓଜନ ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୟସ୍କ ଲୋକଙ୍କର ଡିମେନ୍ସିଆ ସ‌ହିତ ମୃତ୍ୟୁ ସଙ୍କଟ, ପ୍ରିଆପିଜ୍ମ, ଲଙ୍ଗ କ୍ୟୁଟି ସିଣ୍ଡ୍ରୋମ,ନ୍ୟୁରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ଦୁଗ୍ଧ ଉତ୍ପାଦନ ଏବଂ ମଧୁମେହ ହୋଇପାରେ । ଡୋପାମାଇନ୍ ଏବଂ ୫-ହାଇଡ୍ରୋକ୍ସିଟ୍ରିପ୍ଟାମାଇନ ଦ୍ୱୟକୁ ପ୍ରଭାବିତ କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୨୦୦୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଲୋପେରିଡୋନ ଅନୁମୋଦିତ ହୋଇଥିଲା । ସାମାନ୍ୟ ଲାଭ ଏବଂ ପାର୍ଶ୍ୱ ପ୍ରତିକ୍ରିୟାର ଚିନ୍ତା ହେତୁ ୨୦୧୭ରେ ୟୁରୋପରେ ଏହାର ଅନୁମୋଦନ ମନା କରାଯାଇଥିଲା । ଯୁକ୍ତରାଷ୍ଟ୍ରରେ, ଦିନକୁ ଦୁଇଥର ୬ ମିଗ୍ରା ମାତ୍ରାରେ ୨୦୨୧ ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୨୧୦୦ ଡଲାର ହେଉଥିଲା ।
ଡିମସ ଭାଷା ଉତ୍ତର-ପୂର୍ବ ଭାରତର ଆସାମ ଓ ନାଗାଲାଣ୍ଡରେ ଡିମସ ଲୋକଙ୍କଦ୍ୱାରା କଥିତ ଏକ ସିନୋ-ତିବ୍ୱତୀୟ ଭାଷା । ସ୍ଥାନୀୟ ଲୋକଙ୍କଦ୍ୱାରା ଏହା  "ଗ୍ରାଓ-ଡିମା"  ନାମରେ ଜଣା । ଡିମସ ଭାଷା ଟୁଇପ୍ରାସ  (ତ୍ରିପୁରୀ) ଭାଷାମାନଙ୍କ ପାଖାପାଖି  । ଡିମସ ଭାଷା ଉତ୍ତର-ପୂର୍ବ ଭାରତରେ୦୦୦୦୦  (ବିଶେଷ କରି ଆସାମ) କଥିତ ସର୍ବ-ପୁରାତନ ଭାଷାମାନଙ୍କ ଭିତରୁ ଗୋଟିଏ  । ନାମକରଣ ଡିମସ ଶବ୍ଦର ଆକ୍ଷରିକ ଅର୍ଥ  "ବଡ଼ ନଦୀ-ପୁଅ"   "ଡି" ର ଅର୍ଥ ପାଣି,  "ମା"  ବିଶାଳ ପାଇଁ ଉପସର୍ଗ,  "ସ" ର ଅର୍ଥ ପୁଅଗଣ । ବଡ଼ ନଦୀ ବ୍ରହ୍ମପୁତ୍ରକୁ ବୁଝାଏ । ଲିଖନ ଶୈଳୀ ଡିମସ ଭାଷାର ସରକାରୀ ଲିପି ନଥିଲେ ମଧ୍ୟ ଏହା ସାଧାରଣତଃ ମିଥିଳାକ୍ଷରରେ ଲିଖିତ ହୋଇଥାଏ ।
ଚିତ୍ତରଞ୍ଜନ ଜେନା  ୨୪ ଡିସେମ୍ବର ୧୯୪୧   ୧୩ ନଭେମ୍ବର ୨୦୧୮  ଓଡ଼ିଆ ଚଳଚ୍ଚିତ୍ର ଜଗତର ଜଣେ ଜଣାଶୁଣା ପ୍ରଛଦପଟ ଗାୟକ ଥିଲେ । ସେ ୧୯୪୧ ମସିହା ଡିସେମ୍ବର ୨୪ ଦିନ କଟକରେ ଜନ୍ମଗ୍ରହଣ କରିଥିଲେ । ଚିତ୍ତ ଜେନା ୧୦୦ରୁ ଉର୍ଦ୍ଧ୍ୱ ଚଳଚ୍ଚିତ୍ର ସହିତ ଅନ୍ୟାନ୍ୟ ଗୀତରେ କଣ୍ଠଦାନ କରିଥିଲେ । ତାଙ୍କର କେତେକ ଜଣାଶୁଣା ଗୀତ ହେଲା ମୋ ପ୍ରିୟାଠାରୁ କିଏ ଅଧିକ ସୁନ୍ଦର, ରୂପ ହୋଇଥିବ ଲାବଣ୍ୟବତୀ, ପୂଜା କାହିଁ ପୂଜା, ମାଣିକ ଆଲୋ ମାଣିକ ଆଦି । ୨୦୧୮ ମସିହା ନଭେମ୍ବର ୧୩ ତାରିଖରେ କଟକରେ ତାଙ୍କର ୭୬ ବର୍ଷରେ ଅସୁସ୍ଥତା କାରଣରୁ ଦେହାନ୍ତ ହୋଇଥିଲା । ଜୀବନୀ ପ୍ରାରମ୍ଭିକ ଜୀବନ ଚିତ୍ତ ଜେନା ୧୯୪୧ ମସିହା ଡିସେମ୍ବର ୨୪ ଦିନ କଟକ ଜିଲ୍ଲା ପୋପରଡା ଗ୍ରାମର ଏକ ସଙ୍ଗୀତଜ୍ଞ ପରିବାରରେ ଜନ୍ମଗ୍ରହଣ କରିଥିଲେ । ପିତା ଯଦୁମଣି ଜେନା ଓ ମାତା ହେମଲତା ଜେନା ଉଭୟ ସଙ୍ଗୀତ ଗାନ କରୁଥିଲେ । ସଙ୍ଗୀତ ଗାନ ସ୍କୁଲ କଲେଜରେ ପଢ଼ିଲା ବେଳକୁ ସେ ଗୀତ ଗାଉଥିଲେ । କଟକର ଷ୍ଟୁଆର୍ଟ ସ୍କୁଲ ଓ ଭୁବନେଶ୍ୱରର ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରେ ପାଠ ପଢ଼ିଥିଲେ । ସେତେବେଳେ ଜବାହରଲାଲ ନେହେରୁଙ୍କ ନିର୍ଦ୍ଦେଶରେ ଯୁବ ମହୋତ୍ସବର ଆୟୋଜନ କରାଯାଉଥିଲା । ଏହି ଯୁବ ମହୋତ୍ସବରେ ଚିତ୍ତ ଜେନା, ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟକୁ ପ୍ରତିନିଧିତ୍ୱକରି ସମଗ୍ର ଓଡ଼ିଶାରେ ପ୍ରଥମ ସ୍ଥାନ ଲାଭ କରିଥିଲେ । ଆଗରୁ କୌଣସି ବିଧିବଦ୍ଧ ସଙ୍ଗୀତ ଶିକ୍ଷାଲାଭ କରିନଥିବା ଚିତ୍ତଙ୍କୁ ଭୁବନେଶ୍ୱର ମିଶ୍ର ସଙ୍ଗୀତ ଶିକ୍ଷାଦେବାକୁ ଆଗ୍ରହ ପ୍ରକାଶ କରିଥିଲେ । କାଳକ୍ରମେ ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ କଳାକାର ମାନ୍ୟତା ପାଇଥିଲେ । ୧୯୬୮ରେ ନିର୍ମିତ ଚଳଚ୍ଚିତ୍ର ମନ ଆକାଶରେ ଉପେନ୍ଦ୍ର କୁମାର ତାଙ୍କୁ ପ୍ରଥମେ ଗୀତ ଗାଇବାକୁ ସୁଯୋଗ ଦେଇଥିଲେ । ଏହି ଚଳଚ୍ଚିତ୍ରର ଗୀତ  "ଏ ବନ ଝରଣା ନାଚି ନାଚି ଯାଅନା"  ପ୍ରଶାନ୍ତ ନନ୍ଦଙ୍କ ଚରିତ୍ର ପାଇଁ ଗାଇ ସେ ଲୋକପ୍ରିୟ ହୋଇଥିଲେ । ଏହି ଗୀତଦ୍ୱାରା ତାଙ୍କ ପ୍ରଚ୍ଛଦପଟ୍ଟ ଗାୟକ ଜୀବନର ମୂଳଦୁଆ ପଡିଥିଲା । ଦେହାନ୍ତ କଟକଠାରେ ଚିକିତ୍ସିତ ହେଉଥିବା ସମୟରେ ୨୦୧୮ ମସିହା ନଭେମ୍ବର ୧୩ ତାରିଖରେ ତାଙ୍କର ୭୬ ବର୍ଷ ବୟସରେ ଦେହାନ୍ତ ହୋଇଥିଲା ।
ଡିଡି ଓଡ଼ିଆ ଏକ ଭାରତୀୟ ସରକାରୀ ଓଡ଼ିଆ ପ୍ରଥମ ଟେଲିଭିଜନ ଚ୍ୟାନେଲ । ଏହା ଓଡ଼ିଶାର ଭୁବନେଶ୍ୱରରେ ଅବସ୍ଥାପିତ ଓ ଦୂରଦର୍ଶନର ଏକ ଅଂଶ । ୧୯୯୪ରେ ଅବସ୍ଥାପିତ ଏହା ଦୂରଦର୍ଶନ କେନ୍ଦ୍ର କଟକରୁ ସମ୍ବାଦ, ତଥ୍ୟଭିତ୍ତିକ କାର୍ଯ୍ୟକ୍ରମ, ଧାରାବାହିକ ଓ ସାଂସ୍କୃତିକ କାର୍ଯ୍ୟକ୍ରମ ଆଦି ପ୍ରସାରଣ କରିଥାଏ । ଇତିହାସ ଡିଡି ଓଡ଼ିଆ ଓଡ଼ିଆରେ ଏକ ଉପଗ୍ରହ ଚ୍ୟାନେଲ ଭାବେ ୧୯୯୪ ମସିହାରେ ଆରମ୍ଭ ହୋଇଥିଲା । ଡିଡି ଓଡ଼ିଆ ଧାରାବାହିକ, ସାଂସ୍କୃତିକ କାର୍ଯ୍ୟକ୍ରମ, ସୂଚନାଭିତ୍ତିକ କାର୍ଯ୍ୟକ୍ରମ, ସମ୍ବାଦ ଏବଂ ସାମ୍ପ୍ରତିକ ବ୍ୟାପାର ଇତ୍ୟାଦି ପ୍ରସାରଣ କରେ । ଏହାର ଅଧିକାଂଶ କାର୍ଯ୍ୟକ୍ରମ ଭୁବନେଶ୍ୱର, ସମ୍ବଲପୁର ଏବଂ ଭବାନୀପାଟଣାର ଦୂରଦର୍ଶନ କେନ୍ଦ୍ରରେ ପ୍ରସ୍ତୁତ କରାଯାଇଥାଏ ।
ମମତା ମାଢ଼ୀ  (ଜନ୍ମ: ୧୧ ଡିସେମ୍ବର ୧୯୭୧) ଜଣେ ଓଡ଼ିଆ ରାଜନୀତିଜ୍ଞ  । ସେ ୧୨ଶ ଓ ୧୪ଶ ଓଡ଼ିଶା ବିଧାନ ସଭାରେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ଓଡ଼ିଶା ସାଧାରଣ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପାର୍ଥୀ ମମତା ମାଢ଼ୀ ଏବଂ ବିଜୁ ଜନତା ଦଳର ପାର୍ଥୀ ଡମ୍ବରୁ ଶିଶାଙ୍କ ମଧ୍ୟରେ ଲଢ଼େଇ ଜୋରଦାର ହୋଇଥିଲା ଏବଂ ମାତ୍ର ୨୫୦ ଖଣ୍ଡ ଭୋଟରେ ଡମ୍ବରୁ ଶିଶାଙ୍କୁ ପରାଜିତ କରି ମମତା ମାଢ଼ୀ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମମତା ମାଢ଼ୀ ୧୯୭୧ ମସିହାର ଡିସେମ୍ବର ମାସ ୧୧ ତାରିଖରେ ମାଲକାନଗିରି ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ରାମଚନ୍ଦ୍ର ଖରା । ସେ କମ୍ପ୍ୟୁଟର ସଫ୍ଟୱେୟାରରେ ଡିପ୍ଲୋମା କରିଥିଲେ ଏବଂ ପରେ ୧୯୯୩ରୁ ୧୯୯୫ ଯାଏଁ ଜୟପୁରର ସରକାରୀ ମହିଳା ମହାବିଦ୍ୟାଳୟରେ ଗୃହ ବିଜ୍ଞାନ ବିଭାଗରେ ପଢ଼ିଥିଲେ ଏବଂ ସେ ଏଠାରୁ ସ୍ନାତକ କରିଥିଲେ । ପରବର୍ତ୍ତୀ ସମୟରେ ସେ ଜଣେ କୃଷିବିତ୍ ଭାବରେ କାର୍ଯ୍ୟ କରୁଥିଲେ । ମମତା ନବ କିଶୋର ମାଢ଼ୀଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଗୋଟିଏ ପୁଅ ଅଛି । ରାଜନୈତିକ ଜୀବନ ମମତା ୨୦୦୦ ମସିହାରେ ପ୍ରଥମ ଥର ପାଇଁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୦ ଓଡ଼ିଶା ବିଧାନ ସଭା ନିର୍ବାଚନରେ ମମତା ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ପରିବେଶ, ମହିଳା ଓ ଶିଶୁ ବିକାଶ, ପାଠାଗାର କମିଟି ଆଦିର ଜଣେ ସଭ୍ୟା ଭାବରେ ୨୦୦୦ ମସିହାରୁ ୨୦୦୧ ମସିହାଯାଏଁ କାର୍ଯ୍ୟ କରିଥିଲେ । ମମତା ପୁଣିଥରେ ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୧୪ଶ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପାର୍ଥୀ ଓ ବିଜୁ ଜନତା ଦଳର ପାର୍ଥୀ ମଧ୍ୟରେ ଲଢ଼େଇ ଜୋରଦାର ହୋଇଥିଲା । ମମତା ସମୁଦାୟ ୨୨,୮୨୨ଟି ଭୋଟ ପାଇ ପ୍ରଥମ ସ୍ଥାନରେ ରହିଥିଲେ ଏବଂ ବିଜୁ ଜନତା ଦଳର ପାର୍ଥୀ ଡମ୍ବରୁ ଶିଶା ସମୁଦାୟ ୨୨,୫୬୨ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ । ଉଭୟଙ୍କ ମଧ୍ୟରେ ଭୋଟର ଶତକଡ଼ାର ଅନ୍ତର ଥିଲା ୦.୩୧ ପ୍ରତିଶତ । ମାତ୍ର ୨୦୧୪ ଓଡ଼ିଶା ସାଧାରଣ ନିର୍ବାଚନରେ ମମତା ନିର୍ବାଚନ ଲଢ଼ିନଥିଲେ ଏବଂ ପୂର୍ବଥର ୨୫୦ ଖଣ୍ଡ ଭୋଟର ନିର୍ବାଚନ ହାରିଯାଇଥିବା ଡମ୍ବରୁ ଶିଶା ଏହି ନିର୍ବାଚନ ଜିତି ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୧ ମସିହାରେ ମାଲକାନାଗିରି ଜିଲ୍ଲାର ଜିଲ୍ଲାପାଳ ଏବଂ କନିଷ୍ଠ ଯନ୍ତ୍ରୀଙ୍କୁ ମାଓବାଦୀମାନେ ଅପହରଣ କରିନେଇଥିଲେ । ସେହି ସମୟରେ ସେ ସେମାନଙ୍କର ମୁକ୍ତି ପାଇଁ ସରକାର ଏବଂ ମାଓବାଦୀଙ୍କୁ ଅନୁରୋଧ କରିଥିଲେ ଓ ଓଡ଼ିଶା ବିଧାନ ସଭାରେ ସେ କାର୍ଡ଼ବୋର୍ଡ଼ ଧରି ଅନଶନ କରିଥିଲେ ।
ଇଥିଓପିଆ, ଆଫ୍ରିକାରେ ଥିବା ଏକ ଦେଶ । ଇତିହାସ ଭୂଗୋଳ ଧର୍ମ ପ୍ରଶାସନିକ ବିଭାଗ ଭାଷା ଆଧାର ବାହାର ତଥ୍ୟ 2008-10-16 . 2011-11-10 .
ପୋଝିକାରା  ମାଲୟାଲମ:         ଭାରତୀୟ ରାଜ୍ୟ କେରଲର କୋଲଲାମ ଜିଲ୍ଲାରେ ଅବସ୍ଥିତ ଏକ ସହର । କୋଲଲାମର ଦକ୍ଷିଣଅପଶ୍ଚିମ ଟାଟା ବର୍ତୀଅଞ୍ଚଳରେ ଏହା ଅବସ୍ଥିତ ।ପୋଝିକାରା କେରାଲାର ଆରବ ସାଗର ଉପକୂଳରେ ଥିବା ଏକ ଏଇତିହ ସ୍ଥାନ । ଏହି ସ୍ଥାନ ଏହାରପ୍ରକୃତିକ ସୋଭା ପାଇଁ ବିଖ୍ୟାତ । ଅନେକ ବିଦେଶୀ ପର୍ଯ୍ୟଟକ ଏଠାକୁ ପ୍ରକୃତିର ଶାନ୍ତ ଓ ବିରଳ ସୁନ୍ଦରତା ଉପଭୋଗ କରିବାକୁ ଆସନ୍ତି । ଇତିହାସ ପରାଭୂର ଓ କୋଲଲାମ ସହର ପାଇଁ କୋଝିଭୁର ମହତ୍ୱପୂର୍ଣ ଭୂମିକା ନେଇଥାଏ । ଏହା ବୈଦେଶିକ ବାଣିଜ୍ୟ ପାଇଁ ଏକ ଉପଯୁକ୍ତ ସ୍ଥଳ । 12 ଶ ଶତାବ୍ଦୀର ଏକ ଦଲିଲରୁ ଜଣାପଡେ ଯେ ସେ ସମୟରେ ମଧ୍ୟ ପୋଝିଖାର ଶିବଖେତ୍ରମର ସୁନାମ ଥିଲା । ଏଠାରୁ ମିଳିଥିବା  " ଶିଳା ଫାଳକାମ " ରୁ ସେ ସମୟ ବିଷରେ ବହୁତ କିଛି ପ୍ରମାଣ ମିଳେ । ପୋଝିକାରା ପରାଭୂରର ମୁଖ୍ୟାଳୟ ଥିଲା ଓ ସେଠାରେ ଦୁର୍ଗ ଥାନା , ପୋସ୍ତ ଅଫଫିସର ଭଗ୍ନାବଶେଷ ଅଦ୍ୟାବଧି ରହିଛି । ଯାତାୟତ କୋଲଲାମ ସହରରୁ ଏହା 14 କିଲୋମିଟର ଓ ରାସ୍ତାଦ୍ୱାରା ଏହା ସୁସଞ୍ଜୁକ୍ତ । କୋଲଲାମ -ପରାଭୂର ତଟବର୍ତୀ ରାସ୍ତା ଏହା ନିକଟରେ ଯାଇଛି । ପରାଭୂର ଏହାର ନିକଟତମ ରେଳ ଷ୍ଟେସନ । ଥିରୁଭାନ୍ନାଥପୁରମ ଏଠାକାର ନିକଟବର୍ତୀ ବିମାନ ବନ୍ଦର ।
: ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଏକ ତୃଣଭୋଜୀ ଜୀବ ଥିଲା ।
ମହମ୍ମଦଗଞ୍ଜ , ଭାରତୀୟ ରାଜ୍ୟ ଝାରଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ ତଥା ଏକ ପର୍ଯ୍ୟଟକ ଆକର୍ଷକ ସହର । ଏଠାରେ ଭୀମ ଚୁଲହା ନାମକ ପ୍ରାଚୀନ ପର୍ଯ୍ୟଟକ ସ୍ଥଳୀ ରହିଛି ।